CAMARA DE

COMPTOS

DE NAVARRA

NAFARROAKO

KONTUEN

GANBERA

Iruñeko Udala, 2017

2018ko abendua

Aurkibidea

*Orrialdea*

[Laburpen exekutiboa 3](#_Toc536519292)

[I. Sarrera 5](#_Toc536519293)

[II. Iritzia 10](#_Toc536519294)

[II.1. Udalaren 2017ko Kontu Orokorrari buruzko finantza-iritzia 11](#_Toc536519295)

[II.2. Legezkotasuna betetzeari buruzko iritzia 11](#_Toc536519296)

[III Finantza egoera bateratuak 12](#_Toc536519297)

[III.1. 2017ko ekitaldiko aurrekontu bateratuaren likidazioaren egoera-orria 12](#_Toc536519298)

[III.2. 2017 ekitaldiko aurrekontu bateratuaren emaitza 12](#_Toc536519299)

[III.3. Diruzaintza-gerakin bateratuaren egoera-orria 2017ko abenduaren 31n 13](#_Toc536519300)

[III.4. 2017ko abenduaren 31ko egoeraren balantze bateratua. 13](#_Toc536519301)

[IV. Konklusioak eta gomendioak 15](#_Toc536519302)

[IV.1. Iruñeko Udalaren aurrekontu orokorra 15](#_Toc536519303)

[IV.2. Udalaren egoera ekonomiko-finantzario bateratua 2017-12-31n 16](#_Toc536519304)

[IV.3. Aurrekontu-egonkortasuneko eta finantza-iraunkortasuneko helburuak betetzea. 18](#_Toc536519305)

[IV.4. Aurreko ekitaldietako gomendioen jarraipena 19](#_Toc536519306)

[IV.5. Kudeaketa-alor garrantzitsuak 20](#_Toc536519307)

[Eranskina: Iruñeko Udalaren urteko kontu bateratuen oroitidazkia, 2017ko abenduaren 31ri dagokiona 49](#_Toc536519308)

Laburpen exekutiboa

Iruñeko Udalaren 2017ko ekitaldiko kontuei eta kudeaketa finantzarioari buruz Kontuen Ganbera honek egindako azterketaren laburpen gisa, honako alderdi hauek nabarmendu nahi ditugu:

* 2017ko ekitaldiko finantzen egoera-orriek, oro har, eragiketen osotasuna islatzen dute, aplikatzekoak diren kontabilitate- eta aurrekontu-printzipioei jarraituz.
* Udalaren 2017ko abenduaren 31ko finantza-egoera egonkorra eta saneatua da, haren adierazle ekonomiko eta finantzario nagusiek agertzen duten bezala; halere, horietako batzuek okerrera egin dutela ikusten da. Hala ere, zorra jaitsi egin da, eta kreditu-kalifikazioa, berriz, hobera egin du aurreko ekitaldikoarekin alderatuta.
* Aurrekontu-egonkortasunaren eta finantza-jasangarritasunaren esparruko arau fiskalak betetzen dira, gastu araua izan ezik; horrek ekarri du Foru Komunitateko Administrazioak plan ekonomiko finantzario bat onetsi eta izapidetzea.
* Udalaren barne kontroleko sistema indartu beharra dago, bereziki langileen arloari dagokionez, eta kontrol finantzarioa eta eraginkortasunaren kontrola egin behar dira.
* Kontratazio-prozedurak, oro har, kontratu-esparruaren araberakoak badira ere, gure ustez beharrezkoa da Udalak zerbitzuen plangintza hobetu dezan, horrela saihesteko, besteak beste, zerbitzuen prestazioak jarrai dezala behin aurreko kontratuen indarraldia amaituta dagoenean.
* Balorazio-ponentzia gaurkotu gabe dago oraindik ere, Ganbera honek gaurkotze hori behin eta berriz gomendatu duen arren.
* Langileen arloari dagokionez, lanpostu hutsak plantillako lanpostuen ehuneko 42 dira; horietatik, ehuneko 67 aldi baterako beteta daude. Plantillan, lanpostu hutsen kopuru aipagarri bat badago. Lanpostu horiek aldi baterako enplegua egonkortzeko tasa gehigarrien arabera eskain litezke; horrek aukera emanen lioke Udalari behin-behinekotasuna gutxitzeko.

Langile funtzionarioen eta lan-kontratupekoen akordio kolektibo indardunak Foru Komunitatean langileei aplikatzekoa zaien araudia gainditzen duten eta hartatik bereizten diren ordainsari-kontzeptu eta -kasuak jasotzen ditu.

* Aldaketa bat egin da Udalaren etxez etxeko laguntza zerbitzuaren eta Haur Eskolak erakunde autonomoaren sukalde- eta garbiketa-zerbitzuaren kudeaketa-modalitatean, eta aldaketa horrek eragina izanen du etorkizuneko ekitaldietan. Horrek berekin ekarri du langile-kopurua handitzea, bai Udalean, bai erakunde autonomoan ere, zeren eta langileak plantilletan lan-kontratu mugagabea duten langile ez-finkotzat jaso baitira.

Zuzeneko kudeaketako lehen urte horren emaitza, aurreko urteko kudeaketaren kostuarekin alderatuta, desberdina izan da bi zerbitzuetan. Izan ere, etxez etxeko laguntza-zerbitzuaren kudeaketak kostu handixeagoa izan du, eta Haur Eskolak erakundearen sukalde- eta garbiketa-zerbitzuen kudeaketak, berriz, kostu txikiagoa izan du.

I. Sarrera

Kontuen Ganberak, bera arautzen duen abenduaren 20ko 19/1984 Foru Legeari eta 2018rako jarduketa-programari jarraituz, Iruñeko Udalaren 2017ko ekitaldiko Kontu Orokorra fiskalizatu du; honako hauek osatzen dute kontu hori:

* Entitatearen beraren eta haren erakunde autonomoen kontua, zeinean jasotzen baitira aurrekontuaren likidazio-espedientea, egoera ekonomiko eta ondarekoaren espedientea eta finantzen espedientea, bai eta entitatearen beraren eta haren erakunde autonomoen kontuaren eranskinak ere.
* Entitateak partaidetza guztiak dituen merkataritza-sozietateen kontua.
* Kontu Orokorraren eranskinak.

Fiskalizazio finantzarioaren helburua da gure iritzia ematea honako honi buruz: ea Iruñeko Udalaren 2017ko ekitaldiko Kontu orokorrak irudi zehatza erakusten duen, alderdi esanguratsu guztietan, ondareari, aurrekontuaren likidazioari eta 2017ko abenduaren 31ko finantza-egoerari buruz, bai eta data horretan amaitutako urteko ekitaldian egindako eragiketen emaitzei buruz ere, betiere aplikatzekoa den finantza-informazio publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

Kontu Orokorraren finantza-auditoriarekin batera, legezkotasunaren betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Udalak ekitaldian zehar egindako jarduerak eta aurrekontu- eta finantza-eragiketak eta 2017ko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

Udalari 2017ko ekitaldian aplikatzekoa zaion arau-esparrua, funtsean, honako hauek osatuta dago: Nafarroako Toki Administrazioari buruzko uztailaren 2ko 6/1990 Foru Legea, Nafarroako Toki Ogasunei buruzko martxoaren 10eko 2/1995 Foru Legea eta Toki Araubidearen Oinarriak arautzen dituen apirilaren 2ko 7/1985 Legea, bai eta sektorekako araudi indarduna eta aurrekontu-egonkortasunaren eta finantza-iraunkortasunaren arloko araudia ere.

Iruña udalerri bat da, 2017ko urtarrilaren 1ean zuzenbideko 197.138 biztanle zituena eta 25,1 Km2-ko azalera duena.

Udal antolamendua, besteak beste, honako organoek osatzen dute: Osoko Bilkura, zeina ordezkaritza politikoaren organo gorena baita, Tokiko Gobernu Batzarra eta Alkatetza.

Udalaren 2017ko egitura administratiboan zortzi alor egon dira 2017ko urrira arte; data horretatik aurrera, eta egituraren aldaketa baten bidez, 11 alorren araberako egitura bat ezarri da, Alkatetzarena barne. Alor horiek une hauetan hamar zuzendarik eta hamar idazkari teknikok zuzentzen dituzte.

Udalak honako ente hauek dauzka zerbitzu publikoak kudeatzeko:

* Erakunde autonomoak:

a) Udalaren haur eskolak, haur eskolen zerbitzuaren kudeaketarako.

b) Hirigintzaren Udal Gerentzia, Iruñeko udalerriaren hirigintzaren kudeaketarako.

* Merkataritza-sozietateei dagokienez, Udalak partaidetzaren gehiengoa dauka honako merkataritza-sozietate hauetan:

|  |  |  |
| --- | --- | --- |
| Enpresa | Partaidetzaren portzentajea | Xede soziala |
| Comiruña SA | 100 | Txikizkako merkatuak |
| Pamplona Centro Histórico SA | 100 | Hirigune historikoaren hirigintza |
| Asimec SA | 100 | Etxez etxeko laguntza |
| Animsa SA | 77,69 | Udal informatika. |
| Mercairuña SA | 51 | Handizkako merkatuak |

2016ko abenduaren 30ean, Iruñeko Udalaren Osoko Bilkurak etxeko laguntza zerbitzua (aurrerantzean, ELZ) udalekotzea erabaki zuen, zerbitzua emateko toki entitatearen beraren langileen eta bitarteko propioen bidezko zuzeneko kudeaketaren hautua eginez. Horrenbestez, Asimec SA udalaren merkataritza-sozietatea desegin da, zerbitzu hori emateko sortua baitzen, eta haren langileak Udalaren beraren langilerian subrogatu dira lan-kontratu mugagabeko langile gisa.

Sozietateko Batzar Nagusiak 2017ko maiatzaren 29an erabaki zuen sozietatea desegin eta likidatzea, Administrazio Kontseiluko kideak kargugabetzea eta likidatzaileak izendatzea. 2017ko ekitaldiaren itxieran, sozietatea likidatu eta azkentzeko zenbait merkataritza-jarduketa geratzen ziren egiteko; halere, egiaztatu dugu azkentze-prozesua amaitu egin dela, zeren eta 2018ko ekainean behin betiko azkentzea inskribatu baita Merkataritza Erregistroan.

* Gayarre Antzokiaren Fundazioa, Gayarre antzokia kudeatzeko eta administratzeko.

Gainera, Erruki Etxearen Fundazioa, hirugarren adinekoei laguntza ematen diharduena, Iruñeko Udalari lotuta dago orain dela 300 urte baino gehiago, baina, Ganbera honen ustez, fundazio pribatu bat da.

Grafikoki, honako hau da egitura indarduna:

Iruñeko Udala

Fundazioak

Enpresen sektore publikoa

Administrazioaren sektore publikoa

Alkatetza (1)

Erruki Etxea

Gayarre Antzokia

Comiruña: % 100

Animsa: % 77,69

Mercairuña: % 51

Komunitatearen Garapena

Gardentasun, Berrikuntza eta Hizkuntza Politikako Alorra

Erakunde autonomoak

Kultura eta Hezkuntza

Herritarren Partaidetza eta Gizarte Ahalduntzea

Gerentzia

Hirigintza

Haur

Eskolak

Hiri Bizigarria eta Etxebizitza

Berdintasuna

Pamplona Centro Histórico: % 100

Hiri Ekologia eta Mugikortasuna

Gizarte ekintza

Asimec: % 100

Tokiko Ekonomia Jasangarria

Herritarren Segurtasuna eta Elkarbizitza

1. Alkatetzaren Kabinetea, Protokoloa eta Komunikazioa, Administrazioaren Koordinazio Teknikoa —Udal Gerentzia eta Bulego Estrategikoa— daude haren pean

Udalaren eta haren menpeko enteen datu ekonomiko eta langileei buruzko datu nagusiak honako hauek dira 2017ko ekitaldiaren itxieran:

* Administrazioaren Sektore Publikoa:

|  |  |  |  |
| --- | --- | --- | --- |
|  | Aitortutako Aitortutako |  | Langileak, |
| eskubideak | betebeharrak | 2017-12-31n |
| Udala | 194.577.360 | 196.940.228 | 1.610 |
| Hirigintza Gerentzia | 8.057.916 | 6.502.727 | 27 |
| Haur eskolak | 8.781.899 | 8.633.385 | 244 |
| -Bateratzearen doitzeak | -12.456.325 | -12.456.325 |  |
| Guztira | 198.960.850 | 199.620.015 |  |

2017an, Udalak 6.804.621 euroko ekarpena egin zien haur-eskolei, eta 3.784.672 euroko ekarpena, berriz, Hirigintza Gerentziari.

* Merkataritza-sozietateak:

|  |  |  |  |  |
| --- | --- | --- | --- | --- |
| Enpresak | Diru-sarrerak | Gastuak | Ekitaldiko emaitzak | Enplegatuen batez besteko kopurua |
| Comiruña SA | 503.593 | 374.116 | 129.477 | 5 |
| Mercairuña SA | 1.284.243 | 1.097.328 | 186.915 | 12 |
| ANIMSA | 7.325.165 | 7.313.294 | 11.871 | 107 |
| Pamplona Centro Histórico SA | 5.372.901 | 4.521.579 | 851.322 | 3 |
| Asimec SA | 381.793 | 350.219 | 31.574 | 11 |

* Fundazioa:

|  |  |  |  |  |
| --- | --- | --- | --- | --- |
| Fundazioa | Diru-sarrerak | Gastuak | Ekitaldiko emaitzak | Enplegatuen batez besteko kopurua |
| Gayarre Antzokia | 2.139.409 | 2.206.757 | -67.348 | 15 |

Horretaz gainera, Erruki Etxeak honako datu ekonomikoak dauzka:

|  |  |  |  |  |
| --- | --- | --- | --- | --- |
|  | Diru-sarrerak | Gastuak | Ekitaldiko emaitzak | Enplegatuen batez besteko kopurua |
| Erruki Etxea | 19.004.060 | 18.529.725 | 404.335 | 224 |

Udala Iruñerriko Mankomunitateko kidea da, eta haren bidez kudeatzen ditu uraren ziklo integralaren zerbitzuak (ur-hornidura eta behe presioko saneamendua), hiri-hondakin solidoen tratamenduko zerbitzuak eta hiri-garraioko zerbitzuak (autobusa eta taxia).

Txostena lau ataletan dago banatuta, sarrera hau barne. Bigarrenean, gure iritzi finantzarioa eta legezkotasunaren betetzeari buruzkoa azaltzen dugu, Iruñeko Udalaren 2017ko ekitaldiko urteko kontu bateratuak direla eta. Kontu horien laburpena hirugarrenean ematen dugu. Laugarren atalean, honako gai hauei buruz lortutako konklusio eta gomendio batzuk ematen ditugu: Udalaren aurrekontu- eta finantza-egoera, aurrekontu-egonkortasuneko eta finantza-iraunkortasuneko printzipioen betetzea, aurreko txostenetako gomendioen jarraipena eta kudeaketa-alor garrantzitsuenak.

Fiskalizazio-txostenarekin batera 2017ko ekitaldiko urteko kontu bateratuen oroitidazkia, Udalak egindakoa, erantsi dugu.

Azterketa-lana 2018ko ekaina eta iraila bitartean egin du auditoriako bost teknikarik eta auditore batek osatutako lantaldeak, eta Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa horren emaitzak Iruñeko Udaleko alkateari jakinarazi zitzaizkion, egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz. Epea iraganda, ez da alegaziorik aurkeztu.

Eskerrak eman nahi dizkiegu Udaleko, haren erakunde autonomoetako, enpresa publikoetako eta fundazioko langileei, lan hau egiteko emandako laguntzarengatik.

II. Iritzia

Iruñeko Udalaren 2017ko ekitaldiko Kontu Orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honen III. atalean.

Udalaren erantzukizuna

Kontu-hartzailetza da kontu orokorra osatzeko ardura duena. Kontua halako moduz egin behar du non leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dagoen Kontu Orokorra egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udaleko Osoko Bilkurak 2018ko urriaren 4an onetsi zuen Kontu Orokorra.

Kontu Orokorra egiteko erantzukizunaz gainera, bermatu beharko du kontu orokorrean islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkotzat jotzen dituen barne kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorraren fidagarritasunari buruz eta egin diren eragiketen legezkotasunari buruz, gure fiskalizazioan oinarrituta Horretarako, erantzukizun hori bete dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta betearaztea egin ditzagula ere, honako helburu honekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasunaren eta arduradunek egindako kontabilitate-estimazioen arrazoizkotasunaren ebaluazioa, bai eta Kontu Orokorraren aurkezpenaren ebaluazioa ere, oro har.

Gure ustez, lortu dugun auditoria-ebidentziak behar adinako oinarria eta oinarri egokia jasotzen du gure iritzia funtsatzeko.

II.1. Udalaren 2017ko Kontu Orokorrari buruzko finantza-iritzia

Iritziaren oinarria, salbuespenekin

* Balantzean ez da erregistratu udal montepioari atxikitako funtzionarioen pentsioei buruzko etorkizuneko betebeharren hornidura. Udalak 2009an azterlan aktuarial bat egin zuen pentsio horiei buruz, eta urtean 22,1 milioiko batez bestekoa kalkulatu zuen 2017tik 2019ra doan aldirako.

Iritzia

Gure iritzian, "Iritziaren oinarria, salbuespenekin" lerrokadan azaldutako egitateen eraginengatik ez bada, erantsitako Kontu Orokorrak irudi zehatza erakusten du alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2017ko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

II.2. Legezkotasuna betetzeari buruzko iritzia

Iritzia

Gure iritziz, egindako lanaren norainokoa kontuan hartuta, Udalaren 2017ko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.

III Finantza egoera bateratuak

III.1. 2017ko ekitaldiko aurrekontu bateratuaren likidazioaren egoera-orria

(Udala eta erakunde autonomoak)

Gastu-aurrekontuaren betetzea. Sailkapen ekonomikoa

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kontzeptua | Kapitulua | Hasierako aurreikuspena | Aldaketak | Behin betiko aurreikuspena | Aitortutako betebeharrak | Ordainketak | Ordaintzeko dagoena | Betetakoa (%) | Aitortutako guztiaren gainean (%) |
| Langile-gastuak | 1 | 86.891.271 | 3.988.194 | 90.879.465 | 89.699.031 | 89.534.201 | 164.830 | 99 | 45 |
| Zerbitzuak eta ondasun arruntak erostea | 2 | 72.435.701 | -1.182.018 | 71.253.683 | 67.392.094 | 56.777.198 | 10.614.896 | 95 | 34 |
| Finantza-gastuak | 3 | 2.550.000 | 0 | 2.550.000 | 999.202 | 857.977 | 141.225 | 39 | 0 |
| Transferentzia arruntak | 4 | 16.493.002 | -4.282.477 | 12.210.525 | 11.454.362 | 10.330966 | 1.123.396 | 94 | 6 |
| Kontingentzia funtsa | 5 | 50.000 | 0 | 50.000 | 0 | 0 | 0 | 0 | 0 |
| Inbertsio errealak | 6 | 15.403.719 | 12.954.441 | 28.358.160 | 14.456.639 | 7.106.250 | 7.350.389 | 51 | 7 |
| Kapital-transferentziak | 7 | 2.331.000 | 0 | 2.331.000 | 1.809.618 | 593.104 | 1.216.514 | 78 | 1 |
| Finantza-aktiboak | 8 | 429.000 | 0 | 429.000 | 180.015 | 180.015 | 0 | 42 | 0 |
| Finantza-pasiboak | 9 | 8.707.000 | 4.959.755 | 13.666.755 | 13.629.054 | 12.314.882 | 1.314.172 | 100 | 7 |
| Gastuak, guztira |  | 205.290.693 | 16.437.895 | 221.728.588 | 199.620.015 | 177.694.593 | 21.925.422 | 90 | 100 |

Diru-sarreren aurrekontuaren betetzea. Sailkapen ekonomikoa

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kontzeptua | Kapitulua | Hasierako aurreikuspena | Aldaketak | Behin betiko aurreikuspena | Aitortutako eskubideak | Kobrantzak | Kobratzeko dagoena | Betetakoa (%) | Aitortutako guztiaren gainean (%) |
| Zuzeneko zergak | 1 | 52.125.000 |  | 52.125.000 | 51.908.402 | 48.729.748 | 3.178.654 | 100 | 26 |
| Zeharkako zergak | 2 | 5.850.000 |  | 5.850.000 | 6.076.237 | 5.684.377 | 391.860 | 104 | 3 |
| Tasak, prezio publikoak eta beste diru-sarrera batzuk | 3 | 28.751.600 |  | 28.751.600 | 32.226.849 | 28.425.983 | 3.800.866 | 112 | 16 |
| Transferentzia arruntak | 4 | 97.673.027 |  | 97.673.027 | 98.115.172 | 97.255.618 | 859.554 | 100 | 49 |
| Ondare bidezko diru-sarrerak | 5 | 2.835.500 |  | 2.835.500 | 2.742.663 | 2.159.847 | 582.816 | 97 | 1 |
| Inbertsio errealen besterentzea | 6 | 3.994.775 |  | 3.994.775 | 5.181.707 | 5.090.828 | 90.879 | 130 | 3 |
| Kapital-transferentziak | 7 | 6.653.653 |  | 6.653.653 | 2.541.306 | 2.121.973 | 419.333 | 38 | 1 |
| Finantza-aktiboak | 8 | 427.200 | 16.437.895 | 16.865.095 | 168.514 | 33.605 | 134.909 | 1 | 0 |
| Finantza-pasiboak | 9 | 6.979.938 |  | 6.979.938 | 0 | 0 | 0 | 0 | 0 |
| Diru-sarrerak, guztira |  | 205.290.693 | 16.437.895 | 221.728.588 | 198.960.850 | 189.501.979 | 9.458.871 | 90 | 100 |

III.2. 2017 ekitaldiko aurrekontu bateratuaren emaitza

(Udala eta erakunde autonomoak)

|  |  |  |
| --- | --- | --- |
| Kontzeptua | 2016ko ekitaldia | 2017ko ekitaldia |
| Aitortutako eskubide garbiak | 209.813.444 | 198.960.850 |
| Aitorturiko betebehar garbiak | -196.241.785 | -199.620.015 |
| Aurrekontu-emaitza | 13.571.659 | -659.165 |
| Doikuntzak |  |  |
| Finantzaketaren desbideratze positiboa | -5.453.428 | -2.885.470 |
| Finantzaketaren desbideratze negatiboa | 3.729.575 | 1.701.280 |
| Diruzaintzako gerakinarekin finantzatutako gastuak | 8.609.767 | 10.490.115 |
| Aurrekontu-emaitza doitua | 20.457.573 | 8.646.760 |

III.3. Diruzaintza-gerakin bateratuaren egoera-orria 2017ko abenduaren 31n

(Udala eta erakunde autonomoak)

|  |  |  |  |
| --- | --- | --- | --- |
| Kontzeptua | Ekitaldia  2016 | Ekitaldia  2017 | Aldearen ehunekoa |
| (+) Kobratzeko dauden eskubideak | 27.292.844 | 25.901.587 | -5 |
| (+) Aurrekontuko diru-sarrerak: Aurtengo ekitaldia | 11.088.007 | 9.473.608 |  |
| (+) Aurrekontuko diru-sarrerak: Itxitako ekitaldiak | 32.992.877 | 30.493.965 |  |
| (+) Aurrekontuz kanpoko diru-sarrerak | 126.806 | 2.478.806 |  |
| (+) Ordainketen itzulketak | 124 | 124 |  |
| (-) Bilketa zaileko eskubideak | -16.875.126 | -16.510.337 |  |
| (-) Aplikatzeko dauden diru-sarrerak | -39.843 | -34.579 |  |
| (-) Ordaintzeko dauden betebeharrak | -37.345.193 | -33.500.549 | -10 |
| (-) Gastuen aurrekontua: Aurtengo ekitaldia | -24.615.028 | -21.925.422 |  |
| (-) Gastuen aurrekontua: Itxitako ekitaldiak | -5.067.953 | -3.758.581 |  |
| (-) Aurrekontuz kanpoko gastuak | -7.519.244 | -7.693.298 |  |
| (-) Egiteke dauden itzulketak | -149.393 | -129.624 |  |
| (+) Aplikatzeko dauden ordainketak | 6.425 | 6.376 |  |
| (+) Diruzaintzako funts likidoak | 54.049.781 | 47.124.899 | -13 |
| (+) Finantzaketaren desbideratze metatu negatiboak | 21.249.244 | 21.249.244 | 0 |
| Diruzaintzako gerakina, guztira | 65.246.676 | 60.775.181 | -7 |
| Diruzaintza-gerakina, finantzaketa atxikia duten gastuak direla-eta | 17.909.505 | 19.328.553 | 8 |
| Baliabide atxikien diruzaintza-gerakina | 23.358.812 | 26.335.989 | 13 |
| Gastu orokorretarako diruzaintza-gerakina | 23.978.358 | 15.110.639 | -37 |

III.4. 2017ko abenduaren 31ko egoeraren balantze bateratua.

(Udala, erakunde autonomoak eta Comiruña SA, Pamplona Centro Histórico SA eta Asistencia Municipal en Casa SA udal enpresak)

|  |  |  |  |  |  |
| --- | --- | --- | --- | --- | --- |
|  | Deskribapena | Itxieraren zenbatekoa, 2017. urtean |  | Deskribapena | Itxieraren zenbatekoa, 2017. urtean |
| A | IBILGETUA | 1.226.138.277 | A | FUNTS BEREKIAK | 1.222.918.483 |
| 1 | Ibilgetu materiala | 535.303.288 | 1 | Ondarea eta erreserbak | 785.248.776 |
| 2 | Ibilgetu ez-materiala | 22.616.327 | 2 | Ekitaldiko emaitza ekonomikoa (etekina) | 17.103.619 |
| 3 | Erabilera orokorreko azpiegiturak eta ondasunak | 659.205.441 | 3 | Kapitaleko diru-laguntzak | 420.566.088 |
| 4 | Herri-ondasunak | 0 | B | ARRISKUETARAKO ETA GASTUETARAKO HORNIDURAK | 0 |
| 5 | Finantza-ibilgetua | 9.013.220 | 4 | Hornidurak | 0 |
| B | HAINBAT EKITALDITAN BANATU BEHARREKO GASTUAK | 0 | C | EPE LUZEKO HARTZEKODUNAK | 70.736.977 |
| 6 | Kitatu beharreko gastuak | 0 | 4 | Jesapenak, maileguak eta jasotako fidantzak eta gordailuak | 70.736.977 |
| C | ZIRKULATZAILEA | 103.138.330 | D | EPE LABURREKO HARTZEKODUNAK | 35.621.146 |
| 7 | Izakinak | 11.478.528 | 5 | Itxitako aurrekontuetako eta aurrekontuz kanpoko hartzekodunak | 35.586.567 |
| 8 | Zordunak | 42.721.226 | 6 | Aplikatzeko dauden partidak eta aldizkatzearen ondoriozko doitzeak | 34.579 |
| 9 | Finantza-kontuak | 48.924.058 |  |  |  |
| 10 | Finantzaketaren egoera iragankorrak, aldizkatzeak eragindako doitzeak. Aplikatzeko. | 14.508 |  |  |  |
| 11 | Aplikatzeko dagoen emaitza (ekitaldiko galera) | 0 |  |  |  |
|  | Aktiboa, guztira | 1.329.276.606 |  | Pasiboa, guztira | 1.329.276.606 |

IV. Konklusioak eta gomendioak

Ondoren, azterketa bat egiten dugu Udalaren egoera ekonomiko-finantzarioari buruz, aurrekontu-egonkortasunaren eta finantza-iraunkortasunaren helburuak betetzeari buruz eta aurreko ekitaldietako gomendioen jarraipenari buruz; gainera, atal honetako azken apartatuan, Ganberaren iritziz, Udalak kudeaketa-alor garrantzitsuenetan, antolamendu-sistemak, prozedurak, kontabilitatea eta barne-kontrola hobetze aldera, aintzat hartu beharko lituzkeen ondorio eta gomendio nagusiak ematen ditugu.

IV.1. Iruñeko Udalaren aurrekontu orokorra

Udalaren eta haren erakunde autonomoen 2017rako hasierako aurrekontu bateratuak 205,29 milioi euroko diru-sarrerak eta gastuak biltzen zituen hasierako aurreikuspenetan, hurrenez hurren.

Gastuetan eta diru-sarreretan goranzko aurrekontu-aldaketa batzuk egin ondoren, 16,44 milioi eurokoak —hasierako kredituen ehuneko zortzi egiten dute—, behin betiko gastu eta diru-sarrera bateratuek 221,73 milioi euro egiten dute.

*Aurrekontuaren likidazioa*

2017an, gastuak 199,62 milioi eurokoak izan ziren, ehuneko 90eko betetze-mailarekin eta ehuneko 89ko ordainketa-mailarekin. 2016koak baino ehuneko 1,72 handiagoak izan dira.

Diru-sarrerei dagokienez, 2017an 198,96 milioi euroko eskubideak aitortu ziren, ehuneko 90eko eta 95eko betetze- eta kobrantza-mailekin, hurrenez hurren. 2016arekin alderatuta, gutxitzea ehuneko 5,17koa izan zen.

Laburbilduz, taula honetan adierazten da zertarako erabili den eta nola finantzatu den Udalak eta haren erakunde autonomoek 2017an gastatutako 100 euroko bakoitza:

|  |  |  |  |
| --- | --- | --- | --- |
| Gastuaren izaera | Zenbatekoa | Finantza-iturria | Zenbatekoa |
| Langileak | 45 | Tributu bidezko diru-sarrerak | 40 |
| Bestelako gastu arruntak | 40 | Transferentziak | 51 |
| Inbertsio errealak | 7 | Ondare bidezko diru-sarrerak eta bestelakoak | 9 |
| Kapital-transferentziak | 1 |  |  |
| Finantza-pasiboak eta -aktiboak | 7 |  |  |

Ondoren, 2016ko eta 2017ko ekitaldietako aurrekontu-likidazioarekin lotutako adierazle guztien alderaketa bat erakusten dugu:

|  |  |  |  |
| --- | --- | --- | --- |
|  | 2016 | 2017 | Aldea (%)  2017/2016 |
| Diru-sarrerak, guztira | 209.813.444 | 198.960.850 | -5 |
| Gastuak, guztira | 196.241.785 | 199.620.015 | 2 |
| Diru-sarrera arruntak | 195.316.113 | 191.069.324 | -2 |
| Funtzionamendu gastuak | 165.158.385 | 168.545.487 | 2 |
| Kapitaleko diru-sarrerak | 14.334.569 | 7.723.012 | -46 |
| Kapitaleko gastuak | 21.558.438 | 16.266.257 | -25 |

Aurreko bilakaeratik, honako hau nabarmendu behar dugu:

* 2017ko guztizko diru-sarrerek ehuneko bost egin dute behera aurreko ekitaldikoekin alderatuta. Haien izaerari erreparatuta, jaitsiera gertatu da bai diru-sarrera arruntetan, bai kapitalekoetan ere. Nabarmentzekoa da kapitaleko diru-sarrerak ehuneko 46 jaitsi direla.
* 2017ko gastuek ehuneko bi egin dute gora aurreko ekitaldikoekin alderatuta; halere, funtzionamendu-gastuek ehuneko bi egin dute gora kapitalekoak ehuneko 46 jaitsi diren bitartean. Kapitaleko gastuei dagokienez, bistan da, 2015-2016 aldian ez bezala, inbertsioaren erritmoa jaitsi egin dela, eta 2016an 21,56 milioikoa izatetik 2017an 16,27 milioikoa izatera pasa dela.

IV.2. Udalaren egoera ekonomiko-finantzario bateratua 2017-12-31n

Ondoren, 2017ko ekitaldiari buruzko adierazle ekonomiko-finantzario batzuk ematen ditugu, bai eta aurreko ekitaldikoekiko alderaketa ere:

|  |  |  |  |
| --- | --- | --- | --- |
|  | 2016 | 2017 | Aldea (%)  2017/2016 |
| Aurrezki gordina | 30.157.728 | 22.523.838 | -25 |
| Finantza-zama | 9.309.403 | 14.628.256 | 57 |
| Aurrezki garbia | 20.848.325 | 7.895.582 | -62 |
| Aurrekontu-emaitza doitua | 20.457.573 | 8.646.760 | -58 |
| Finantza-zamaren adierazlea\* | % 4,77 | % 7,66 | 61 |
| Aurrezki gordinak diru-sarrera arrunten gainean egiten duen ehunekoa\* | % 15,44 | % 11,79 | -24 |
| Zorpetze-ahalmena (%) | % 10,67 | % 4,13 | -61 |
| Zorra, guztira | 86.053.529 | 72.354.390 | -16 |
| Biztanle bakoitzeko zorra | 440 | 367 | -18 |
| Gastu orokorretarako diruzaintza-gerakina | 23.978.358 | 15.110.639 | -37 |

\* Ratioen izendapen berriak, Toki Administrazioko Zuzendaritza Nagusiak sartutakoak.

Aurreko taulatik, honako alderdi hauek aipatu behar ditugu:

* Diru-sarrera arrunten jaitsierak eta funtzionamendu-gastuen igoerak aurrezki gordinaren ehuneko 25eko jaitsiera ekarri dute. Bestalde, finantza-zamaren handitzeak aurrezki garbia ehuneko 62 jaistea ekarri du.
* 2017. urtean, behera egin du zorpetze-ahalmenak, zeren eta aurrezki gordina gutxitu eta finantza-zama handitu baita; halere, adierazle horren 2017ko igoera bat dator zorraren amortizazio handiagoarekin, eta nabarmentzekoa da zorra 13,70 milioi euro jaitsi dela —ehuneko 16ko jaitsiera da hori—.

2016ko superabita aplikatuz, 4,96 milioi euroko amortizazio aurreratu bat egin da; eragiketa hori aurrekontu-egonkortasunari eta finantza-iraunkortasunari buruzko araudiarekin batera etorriz egin da. 2017an, aurreko ekitaldian bezala, ez da mailegu berririk kontratatu.

* Arriskuen kalifikaziorako agentzia batek kredituen kalifikazioa berrikusi du, eta “BBB+” mailatik “A-” mailara igo du, perspektiba iraunkorrarekin; horrek esan nahi du interesak eta printzipala ordaintzeko gaitasun egokia badagoela.
* Nabarmentzekoa da aurrekontu-emaitza doitua ehuneko 58 jaitsi dela, eta gastu orokorretarako diruzaintza-gerakinak, berriz, ehuneko 37ko jaitsiera izan duela. Hala eta guztiz ere, gastu orokorretarako diruzaintza-gerakina, 2017ko ekitaldiaren itxieran, 15,11 milioikoa izan da; horrek oraindik ere aukera ematen du etorkizuneko ekitaldietan aurrekontu-aldaketak finantzatzeko.

Gerakinaren barruan, 20,15 milioi euroko zenbateko atxiki bat jasotzen du; horren arrazoia Udalaren eta Hirigintzako Gerentziaren arteko salerosketa-eragiketa bat da, Lezkairuko poligonoko lurzati batzuena, 2009ko ekitaldian egina. Zenbateko hori bat dator Gerentziak lurzatien salmentatik finantzatzeke dagoen zenbatekoarekin; salmenta horrek egin gabe jarraitzen du 2017ko ekitaldiaren itxieran.

Hori dela eta, aurrekontu-esparruarekin bat, aipatutako zenbateko atxiki horri eusten zaio, hain zuzen ere hura saldu bitartean diruzaintza-gerakinaren zertarakoa eta erabilera bermatzeko.

**Azken batean**, egoera finantzarioari dagokionez, Udalak funtzionamendu-gastuak estaltzeko behar adinako finantzaketa jasotzen du diru-sarrera arrunten bitartez; horrek aukera ematen dio aurrezki gordin positiboa izateko eta finantza-zama bere gain hartzeko; horren emaitza, aurrezki garbi positiboa da. Hala eta guztiz ere, esan beharra daukagu ezen adierazle horiek, bai eta aurrekontu-emaitza doitua eta gastu orokorretarako diruzaintza-gerakina ere, jaitsi egin direla aurreko ekitaldikoekin alderatuta.

Halaber, nabarmentzekoa da zorraren amortizazio aurreraturako gaitasuna, aurrekontu-egonkortasunaren eta finantza-iraunkortasunaren araudia aplikatuta; horrek aukera eman du, gainera, zorpetze-maila gutxitzeko.

IV.3. Aurrekontu-egonkortasuneko eta finantza-iraunkortasuneko helburuak betetzea.

Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoa aplikatzearen eraginetarako, SEC'10 Kontabilitate Nazionaleko irizpideak jarraituta, honako enteak jotzen dira tokiko administrazio publikotzat: Udala bera, erakunde autonomoak (Hirigintzako Gerentzia eta haur eskolak), merkatukoak ez diren udal sozietateak[[1]](#footnote-1) (Pamplona Centro Histórico, S.A., Asimec, S.A. y Animsa, S.A.) eta Teatro Gayarre Fundazioa.

Administrazio publikotzat hartutako entitateek honako datu hauek izan dituzte:

* Aurrekontuen egonkortasun-printzipioak:

a) 8,36 milioi euroko finantzaketa-ahalmena sortu dute.

Finantzaketa-ahalmena

|  |  |
| --- | --- |
|  | Zenbatekoa, 2017 |
| Finantzaz besteko diru-sarrerak | 223.402.334 |
| Finantzaz besteko gastuak | 210.484.003 |
| Saldo ez-finantzarioa | 12.918.331 |
| SEC dela-eta egindako doikuntzak | -4.561.746 |
| Itxitako ekitaldietako eta aurtengo ekitaldiko 1., 2. eta 3. kapituluetako diru-sarreren kobrantzak | -1.206.303 |
| Europar Batasunaren diru-laguntzak | -109.958 |
| Transferentzien bateratzea | -293.468 |
| Geroratutako ordainketa | -646.298 |
| Kontabilitate-sortzapeneko aldeak[[2]](#footnote-2) | -2.305.719 |
| Finantzaketa-ahalmena | 8.356.585 |

b) 2017ko ekitaldiko gastu konputagarria 3,19 milioi euro handiagoa da gastuaren gehieneko muga baino; horrekin, gastu-araua urratzen da, zeren eta gainditzen baita 2017rako baimendutako aldearen tasa, ehuneko 2,1ekoa.

Gastuaren araua

|  |  |
| --- | --- |
|  | Zenbatekoa, 2017 |
| 2016ko gastu konputagarri bateratua | 159.639.487 |
| % 2,1eko igoera | 3.352.429 |
| Diru-sarreren igoeraren aurreikuspena | 1.343.384 |
| 2017rako aurreikusitako gastuaren muga | 164.335.301 |
| 2017ko gastu konputagarri bateratua | 167.524.038 |
| 2017ko gastuan izandako desbideratzea | 3.188.737 |

Aurrekontu-egonkortasunaren eta finantza-iraunkortasunaren esparrua betez, Osoko Bilkurak 2018-2019 aldirako “Plan ekonomiko eta finantzarioa” onetsi du. Plan hori, gero, Foru Komunitateko Administrazioan izapidetu da, eta Toki Administrazioko Zuzendaritza Nagusiak 2018ko uztailean eman dio behin betiko onespena.

* Finantza-iraunkortasunaren printzipioa

a) Zor publikoaren iraunkortasunari dagokionez, zorpetzea diru-sarrera arrunten ehuneko 36,3 da, ezarritako ehuneko 110eko mugaren azpitik.

b) Merkataritza-zorraren iraunkortasunaren baldintza bete egiten da, zeren eta ez baita gainditzen 30 egun baino gehiagotan berankortasunari buruzko araudian hornitzaileei ordaintzeko ezarrita dagoen gehieneko epea.

Hornitzaileei ordaintzeko batez besteko epea

|  |  |
| --- | --- |
|  | Hornitzaileei ordaintzeko batez besteko epea |
| Lehenengo hiruhilekoa | 3,02 |
| Bigarren hiruhilekoa | 2,56 |
| Hirugarren hiruhilekoa | 12,65 |
| Laugarren hiruhilekoa | 7,64 |

Hala eta guztiz ere, hornitzaileei ordaintzeko batez besteko aldia betetzen bada ere, aipatu beharra daukagu azken adierazle horretan okertze bat gertatu dela, aurreko ekitaldietan lortutako ratioarekin alderatuta.

IV.4. Aurreko ekitaldietako gomendioen jarraipena

Lehentasunezkotzat jotzen dugu 2016ko ekitaldiko eta aurreko ekitaldietako fiskalizazio-lanetan emandako gomendio hauek betetzea:

* *Kontu-hartzailetzaren barne kontrola areagotzea, kudeaketa ekonomikoa hobetzeko beharrezkoa eta ezinbestekoa den tresna baten gisara, eta hura ezartzea Nafarroako Toki Ogasunei buruzko 2/1995 Foru Legean ezarritako hedadurarekin. Hau da, erabateko fiskalizazioa egitea aurrez fiskalizazio mugatua egin zaien eta udalaren diru-sarreren barne-kontrola pasa duten gastuen lagin bati buruz kontrol finantzarioa eta eraginkortasunaren kontrola egitea.*
* *Osoko Bilkurak erabakitzea, kudeaketa prozesuan daukaten garrantziari erreparatuta, zein alderdi egiaztatu behar diren eduki ekonomikoa duten ekintzen, dokumentuen edo espedienteen aldez aurretiko kontu-hartzailetza egiterakoan.*
* *Balorazio-ponentziaren berraztertze-prozesua amaitzea.*
* *Kontratuen indarraldia dela-eta 6/2006 Foru Legean ezarritako gehienekoa errespetatzea, eta kontratuen plangintza egokia ezartzea, egungo araudi-esparruan aurreikusi gabeko luzapenak saihesteko.*
* *Kontratu-euskarririk gabeko betebeharrak ordaindu behar diren kasuetan, betearazpenaren oinarrietan izapidetzerako prozedura ezartzea, aberaste bidegabearen teoriaren arabera, organo eskudunak onets dezan.*

IV.5. Kudeaketa-alor garrantzitsuak

IV.5.1. Alderdi orokorrak

2017ko ekitaldiko aurrekontua eta exekuzio-oinarriak behin betiko onetsi ziren, eta indarrean sartu ziren 2017ko otsailaren 23ko Nafarroako Aldizkari Ofizialean (aurrerantzean, NAO) argitaratu ondoren.

Udalaren eta haren erakunde autonomoen 2017ko aurrekontuen likidazioa 2018ko apirilaren 27an onetsi zen. Kontu Orokorra Udalaren Osoko Bilkurak onetsi zuen 2018ko urriaren 4an.

2017ko kontuei dagokienez, Haur Eskolak eta Hirigintzako Gerentzia erakunde autonomoen kontuak, Gayarre Antzokiaren kontuak, eta Udalak partaidetzaren gehiengoa duen enpresa publikoen kontuak —Comiruña SA, Pamplona Centro Histórico SA, Animsa eta Mercairuña SA— kanpoko profesionalek auditatu dituzte. Salbuespena Asimec SAren kontuak izan dira, zeren eta 2017ko ekitaldian desegite eta likidazio prozesuan egon baita. Autoretzako txosten guztiek aldeko iritzia dute, Haur Eskolena izan ezik, bertan aldeko iritzia agertzen baita baina legezkotasunaren arloko salbuespenarekin.

Egin den azterketatik, honako alderdiak azpimarratu behar ditugu:

* Aurrekontuaren espedientean, ez dira lau urteko inbertsio-planik egin.
* Haur Eskolen salbuespena, zeina 221.378 euroko zenbatekoan kuantifikatu baitugu, oinarrituta dago adjudikatutako bi hornidura-kontratu egotean, adjudikaziorako inongo prozedurarik jarraitu gabe, bai eta kontratuaren esparruan aurreikusitako gehieneko epea gainditu duten bi luzapen egotean ere. Aipatu beharra daukagu ezen azken egoera hori jada salbuespen gisara adierazi izan zutela kanpoko auditoreek 2016ko auditorian, eta luzapen horiek gure txostenean islatu zirela.
* Indarrean jarraitzen dute, Hirigintzako Gerentziari dagokionez, kanpoko auditoreen txosteneko gomendioek, ekitaldiaren itxieran likidazioa eta behin betiko kontabilitate-itxiera egiteko duten poligonoei buruzkoek —diruzaintzako gerakinean ageri dira—. Zenbatetsi den kopurua 4.121.833 eurokoa da.

Gure gomendioak:

* *Aurrekontuaren likidazio-espedientea eta Kontu Orokorra legez ezarritako epeetan onestea.*
* *Aurrekontuaren espedientea osatzea araudian eskatzen den dokumentazio guztiarekin.*
* *Haur Eskolak erakunde autonomoaren kontratazioan kontrola indartzea, garaiz kanpoko luzapen justifikatu gabeak saihesteko, bai eta zerbitzuen prestazioari legezko estaldura emanen lioketen lizitazio berrien izapidetzea ere.*

IV.5.2. Udal zerbitzuak udalekotzea

Etxeko laguntza zerbitzua

Osoko Bilkurak 2016ko abenduaren 30ean onetsi zuen Udalak berak zuzenean kudea zezala etxeko laguntza zerbitzua toki entitatearen langile eta bitarteko propioekin, zerbitzu publikoak tokiko esparruaren baldintzetan kudeatzeko modu gisa[[3]](#footnote-3); aurrez, Asimec SA sozietate publikoak eta enpresa pribatu batek kudeatzen zuen zerbitzu hori. Erabaki hori aginduzkoak diren txosten tekniko, ekonomiko eta juridikoetan oinarrituta hartu zen.

Aipatu beharra dago erabakia hartzeko oinarri gisa hartu ziren txostenek erakusten zutela aurreikuspen batzuk zenbatespenetan oinarrituta zeudela; horrenbestez, Udalak behin betiko lan-kostuen inguruko aipatutako zalantzak ebatzi beharko zituen.

Kudeaketa-modu berriak honako hau ekarri du 2017an:

* Batera biltzea lehenago Asimec SA sozietate publikoak eta 2013ko ekitalditik zerbitzu horren adjudikazio-hartzaile izan den enpresa pribatuak kudeatutako zerbitzua. Horrenbestez, Udalaren sozietate publikoa desegin eta likidatu zen, eta enpresa pribatuarekiko kontratua ebatzi egin zen.
* Aipatutako enpresetako langileen zati handi bat Udalaren plantilla organikoan subrogatzea lan-kontratu mugagabea duten langileen gisara; subrogazio hori 2017ko martxoaren 1etik dago indarrean.
* Horretarako, 2017ko ekitaldiko plantilla organikoak 194 lanpostu sartzea islatu zuen. Lanpostu berri horien behin betiko estaltzea merezimenduan eta gaitasunean oinarritutako hautapen prozesu egokiaren bitartez egin beharra dago.

Haur Eskolak erakunde autonomoaren jantoki eta garbiketa zerbitzuak

Haur Eskolak erakundearen Gobernu Batzarrak 2016ko abenduaren 12an onetsi zuen entitateak berak zuzenean kudeatzea, langile eta bitarteko propioekin, sei zentrotako jantoki-zerbitzua eta hiru zentrotako garbiketa-zerbitzua, lehenago enpresa pribatuek kudeatzen zituztenak. Erabaki horrek honako hau ekarri zuen:

* Aipatutako zerbitzuak ematen zituzten enpresa pribatuekiko kontratu-harremana amaitzea.
* Aipatutako enpresetako langileen geroko subrogazioa, eta 2017ko plantilla organikoan kontratu mugagabeko 23 lanpostu berri sartzea.

Alderaketa ekonomikoa, kudeaketa-eredua aldatuta

Kudeaketa-eredua aldatzeak kostuan eragin duen diferentzia honako taula hauetan ageri dena da:

|  |  |  |  |  |
| --- | --- | --- | --- | --- |
| Etxeko Laguntza Zerbitzua  (ELZ) | Aurreko kudeaketa-eredua  ELZ | Gaur egungo kudeaketa-eredua  ELZ | Diferentzia | Aldea (%) |
| 1. kapitulua | 845.005 | 6.112.664 | 5.267.659 | 623 |
| 2. kapitulua | 2.964.446 | 39.608 | -2.924.838 | -99 |
| 4. kapitulua | 2.093.276 |  | -2.093.276 | -100 |
| 6. kapitulua | 7.220 |  | -7.220 | -100 |
| Guztira | 5.909.947 | 6.152.272 | 242.325 | 4,10 |

|  |  |  |  |  |
| --- | --- | --- | --- | --- |
| Haur Eskoletako jatorduetako eta garbiketako zerbitzua | Aurreko kudeaketa-eredua  Haur eskolak | Gaur egungo kudeaketa-eredua  Haur eskolak | Diferentzia | Aldea (%) |
| 1. kapitulua | 701.959 | 1.095.967 | 394.008 | 56 |
| 2. kapitulua, elikadura | 462.978 | 228.517 | -234.461 | -51 |
| 2. kapitulua, garbiketa | 363.118 | 91.767 | -271.351 | -75 |
| Guztira | 1.528.055 | 1.416.251 | -111.804 | -7 |

Kudeaketa-ereduaren aldaketaren emaitza desberdina izan da ELZn, zeinak kostu handiagoa baitu kudeaketa modu berriarekin, eta Haur Eskoletan, non kostua txikiagoa izan baita.

ELZri dagokionez, dokumentazioan ez da jasota ageri zuzeneko arretaren jarduera-mailak gora egin duenik, nahiz eta zerbitzu horren udalekotzearen ondoriozko jarduerak berekin ekarri duen harekin lotutako zeharkako arretako orduek nabarmen gora egitea.

Halaber, kontuan hartu beharra dago ezen Udalak oraindik ere ez dituela bereganatu langileen subrogazioaren ondorioz bere gain hartu behar zituen —horixe zioten Udalaren barneko txosten batzuek— langile gastuetako batzuk.

*Gomendatzen dugu berrikustea ea udalekotu diren zerbitzuen kudeaketa-eredu berriak egiazki zerbitzu eraginkorragoak eta efizienteagoak dakartzan, udalekotzeari buruzko 2016ko abenduko erabakiaren oinarrietan aipatutako baldintzetan.*

IV.5.3. Barne-kontrola

Kontu-hartzailetzaren barne-kontrola dela eta, honako hau esan behar dugu:

* Tokiko aurrekontu- eta ogasun-esparruak eginkizun hirukoitza ezartzen du: kontu-hartzailearena, finantza-kontrolarena eta eraginkortasunaren kontrolarena. Udalean, Kontu-hartzailetzak ez du kontrol finantzariorik eta eraginkortasunaren gaineko kontrolik egiten.
* Udalaren barne kontrola soilik kontu-hartzailetzaren eginkizunaren bitartez egiten da, gastuen aldez aurreko fiskalizazio mugatuaren bitartez, exekuzio-oinarrietan ezarritako moduan. Fiskalizazio horri buruz, honako hau aipatu beharra daukagu:

a) Eduki ekonomikoa duten egintza batzuetan, aldez aurretik aurrekontu-krediturik badagoela, gastua aurrekontu-partidaren araberakoa dela edo gastu hori organo eskudunak onartuta dagoela egiaztatzeaz haragoko jarduketak egin dira. Hala eta guztiz ere, gehitutako jarduketa horiek ez daude determinatuta eta ez dira ageri fiskalizatutako espedientean edo dokumentuan.

b) Geroztik ez da exekuzio-oinarrietan aurreikusitako osoko fiskalizazioa egiten, aurretiko fiskalizazio mugatua ekarri zuten egintza, dokumentu edo espedienteen lagin ordezkagarri batetik abiatuta.

c) 2017ko ekitaldian, ez da ageri Kontu-hartzailetzak egindako eragozpen-oharrik.

* Diru-sarreren fiskalizazioari dagokionez, ez dira egiten haiek kontabilizatu ondorengo egiaztatze-jarduketak, zeinak baitira oinarrien arabera derrigor egin beharrekoak, toki-esparruaren araberako laginketa- edo auditoretza-teknikak erabiliz.
* Erakunde autonomoetan, kontu-hartzailetzaren eginkizuna Udalaren beraren langileen bitartez betetzen da, kontu-hartzailetza eskuordetuaren eginkizunez baliatuta, eta kontrol finantzarioa, berriz, kanpoko auditoretza-enpresen bitartez. Ez da eraginkortasunaren kontrolik egiten.

Gure gomendioak:

* *Kontu-hartzailetzak egitea Udalean kontrol finantzarioa eta eraginkortasunaren kontrola, tokiko aurrekontu-esparrua betez, bai eta erakunde autonomoetako eraginkortasunaren kontrola ere.*
* *Aldez aurretiko fiskalizazio osoa geroztik egitea gastuetan, bai eta diru-sarreren kontabilitateko arrazoi-hartzearen ondorengo egiaztatze-jarduketak ere, tokiko aurrekontu-esparruan aurreikusitako baldintzetan.*
* *Osoko Bilkurak erabakitzea, kudeaketa prozesuan daukaten garrantziari erreparatuta, zein alderdi egiaztatu behar diren eduki ekonomikoa duten ekintzen, dokumentuen edo espedienteen aldez aurretiko kontu-hartzailetza egiterakoan, Nafarroako Toki Ogasunei buruzko 2/1995 Foru Legearen 248.2 artikuluan ezarri bezala.*

IV.5.4. Udaleko langile-gastuak

Langile-gastuak 81,57 milioi eurokoak izan ziren 2017an. Ekitaldi horretan aitortutako betebeharren guztizkoaren ehuneko 41 egiten dute. Haien betetze-maila behin betiko kredituen ehuneko 99 da.

2016ko ekitaldiarekin alderatuta, aitortutako betebeharrak, osotara, ehuneko sei handitu ziren, honako xehetasun hauen arabera:

|  |  |  |  |  |
| --- | --- | --- | --- | --- |
| Kontzeptua | Aitortutako betebeharrak, 2016 | Aitortutako betebeharrak, 2017 | Aldea | 2017/2016 aldea (%) |
| Hautetsien lansariak | 936.155 | 949.453 | 13.298 | 1 |
| Behin-behineko langileen ordainsariak | 1.725.620 | 1.825.174 | 99.554 | 6 |
| Funtzionarioen ordainsariak | 40.148.547 | 39.714.966 | -433.581 | -1 |
| Langile lan-kontratudun finkoen ordainsariak | 677.645 | 835.101 | 157.456 | 23 |
| Aldi baterako lan-kontratudunen ordainsariak | 2.369.509 | 5.924.568 | 3.555.059 | 150 |
| Gizarte Segurantza | 9.509.506 | 10.477.280 | 967.774 | 10 |
| Pentsioak | 20.723.427 | 21.109.629 | 386.202 | 2 |
| Bestelako gizarte gastuak. | 761.683 | 732.896 | -28.787 | -4 |
| Langileria-gastuak, guztira | 76.852.092 | 81.569.067 | 4.716.975 | 6 |

Aldi baterako langileen ordainsarien arloan izandako igoera nabarmentzen da, ehuneko 150ekoa; horren arrazoi nagusia da langileak subrogatu izana ELZren kudeaketarako, txosteneko IV.5.2 apartuan aipatu bezala. Langile finkoen partidaren ehuneko 23ko aldea ELZn subrogatutako langileen gastuaren zati baten aurrekontu-egozpen okerrari zor zaio.

Honako hauek dira plantillako lanpostuak eta aurreko ekitaldiko lanpostuekiko dagoen aldea:

|  |  |  |  |  |
| --- | --- | --- | --- | --- |
| Sailkapena | 2016 | 2017 | Diferentzia | Aldea (%) |
| Behin-behineko langileak | 39 | 41 | 2 | 5 |
| Langile funtzionarioak | 1.346 | 1.347 | 1 | 0 |
| Lan araubidea | 44 | 232 | 188 | 427 |
| Guztira | 1.429 | 1.620 | 191 | 13 |

Plantilla organikoko lanpostuak 1.620 dira: 2016an baino 191 lanpostu gehiago.

Honako hau da lanpostuen egoeraren araberako sailkapena:

|  |  |
| --- | --- |
|  | 2017 |
| **Plantillako langileak** | **1.620** |
| Langile finkoekin betetako lanpostuak | 942 |
| Lanpostu hutsak | 678 |
| Lanpostu guztien gaineko lanpostu hutsak (%) | 41,85 |
| Betetako lanpostu hutsak |  |
| 1. ELZn subrogatutako langileak | 194 |
| 1. Administrazio-kontratua duten langileak | 259 |
| Betetako lanpostu hutsak, guztira | 453 |
| Aldi baterako betetako lanpostu hutsak (%) | 66,81 |
| Bete gabeko lanpostu hutsak | 225 |
| Bete gabeko lanpostu hutsak (%) | 33,18 |

2017an, lanpostu guztien ehuneko 42 hutsik daude; horietatik, ehuneko 67 aldi baterako beteta daude eta gainerakoek, ehuneko 33k, bete gabe jarraitzen dute.

Hurrengo taulan erakusten dugu plantillaren banaketa, udal alorren araberakoa:

|  |  |  |
| --- | --- | --- |
| Udalaren alorra | Lanpostu kopurua | Guztizkoaren gainean (%) |
| Herritarren Segurtasuna eta Elkarbizitza | 498 | 31 |
| Gizarte ekintza | 373 | 23 |
| Kultura eta Hezkuntza | 169 | 10 |
| Hiri Bizigarria eta Etxebizitza. Hiri Kontserbazioa eta Proiektuak | 165 | 10 |
| Hiri Ekologia eta Mugikortasun Jasangarria | 94 | 6 |
| Tokiko Ekonomia Jasangarria. Ogasuna, Gizarte Ekonomia, Enplegua, Merkataritza eta Turismoa | 81 | 5 |
| Tokiko Ekonomia Jasangarria eta Giza Baliabideak | 63 | 4 |
| Gardentasuna, Berrikuntza eta Hizkuntza Politika | 62 | 4 |
| Hiri Bizigarria eta Etxebizitza. Hirigintza, Etxebizitza eta Zaharberritzea | 45 | 3 |
| Komunitatearen Garapena | 34 | 2 |
| Alkatetza | 20 | 1 |
| Herritarren Partaidetza eta Gizarte Ahalduntzea | 10 | 1 |
| Berdintasuna | 6 | 0 |
| Guztira | 1.620 | 100 |

Egin den azterketatik honako alderdiak azpimarratu behar ditugu:

* Udalak 2017ko martxoan onetsi zuen 2017ko plantilla organikoa. Plantilla horren aurkako errekurtsoa aurkeztu zen, zeren eta hasierako erakusketa publikoan ez baitziren sartu ELZn subrogatutako langileak. Nafarroako Administrazio Auzitegiak prozeduraren deuseztasuna deklaratu zuen; hori dela eta, 2018an plantillaren onespen eta erakusketa publikoko prozesua errepikatu zen, lanpostu guztiak jasota. Behin alegazioen izapidea amaituta, behin betiko onetsi eta NAOn argitaratu zen 2018ko apirilean.
* Guztira plantillaren bost aldaketa onetsi dira; horietatik bat bakarra argitaratu da NAOn.
* 2017ko azaroan, lan-eskaintza publikoa argitaratu zen, guztira Iruñeko Udaleko 39 lanposturako (udaltzainen 21 lanpostu, gizarte langileen 11 lanpostu, eta gainerako lanpostuak beste zenbait alorretan). Giza Baliabideen Alorrean dokumentu bat badago, zeinean balorazio bat egiten baita lanpostuen estaldura-aurreikuspenei buruz, araudiak[[4]](#footnote-4) ahalbidetzen duen plantillen egonkortze-agertoki desberdinetan, 2017-2019 aldirako; honako hauek dira agertoki horiek:

a) Ehuneko 100erainoko berrezartze-tasa, tokiko polizia eta gizarte zerbitzuetako erabiltzaileentzako zuzeneko laguntza bezalako sektoreetan, besteak beste.

b) Aldi baterako enplegua egonkortzeko tasa gehigarria, zeinak hartuko baititu aurrekontu-zuzkidura izan eta gutxienez ere 2016ko abenduaren 31 baino lehenagoko hiru urteetan aldi baterako eta etenik gabe beteta egon diren lanpostuen ehuneko 90 bitarte.

c) Aldi baterako enplegua egonkortzeko tasa gehigarria, hain zuzen ere Enplegatu Publikoaren Oinarrizko Estatutuaren testu bateginaren laugarren xedapen iragankorrean aurreikusitako moduan, aurrekontua duten aldi baterako lanpostuei dagokienez, betiere lanpostu horiek 2005eko urtarrilaren 1a baino lehenagotik etenik gabe beteta egon baldin badira.

Berrezartze-tasaren eta aldi baterako egonkortze-tasa gehigarrien arabera, Udalak honako hau hartu du kontuan:

|  |  |  |  |  |
| --- | --- | --- | --- | --- |
| 2016an zerbitzuak emateari utzi zioten langile finkoak | | | | |
| Sektoreak | Kopurua | Berrezarpen-tasa | Eskaini beharreko lanpostuak, guztira | |
| Udaltzaingoa | 9 | % 100 | 9 | |
| Gizarte ekintza | 2 | % 100 | 2 | |
| Gainerako sektoreak | 10 | % 50 | 5 | |
| ***Guztira*** | ***21*** |  | ***16*** | |
| 2016ko abenduaren 31 baino lehenagoko 3 urteetan aldi baterako eta etenik gabe betetako lanpostuak | | | | |
|  | Kopurua | Egonkortze-tasa | | Eskaini beharreko lanpostuak, guztira |
| ***Guztira*** | ***37*** | ***% 90*** | | ***33*** |
| 2005eko urtarrilaren 1a baino lehen aldi baterako eta etenik gabe betetako lanpostuak | | | | |
|  | Kopurua | Egonkortze-tasa | Eskaini beharreko lanpostuak, guztira | |
| ***Guztira*** | ***59*** | ***% 100*** | ***59*** | |
| Guztira | | | 108 | |

Hau da, 2017an, eskain daitezkeen berrezartze-tasen eta aldi baterako enplegua egonkortzeko tasa gehigarrien ondoriozko lanpostu-kopuru handiena 108 lanposturena da. 2017ko lan-eskaintza publikoak 39 lanpostu jaso ditu, barne sustapen bidez hornituko diren zazpi lanpostu barne (horiek ez dira kontuan hartzen berraztertze-tasaren ondoretarako). Aipatutako lan-eskaintza publikotik 25 lanposturen deialdia egin da.

Horrenbestez, Udalak langile finkoak barneratzeko eta plantillako behin-behinekotasuna gutxitzeko tarte handiagoa du, haren egonkortasuna segurtatze aldera.

* 2017ko irailean, honako hau argitaratu zen NAOn: “Iruñeko Udaleko eta haren erakunde autonomoetako funtzionario eta administrazio-kontratudunentzako enplegu-baldintzei buruzko 2017-2019 urteetarako akordioa”. Funtzionario publiko diren langileen enplegu-baldintzei buruzko akordioen arloan, aplikatzekoa da Langileen Estatutuaren 84. artikuluan xedatutakoa. Akordio horiek soilik egin daitezke kasuan kasuko Administrazio Publikoaren eskumeneko arloei buruz.

Aipatutako akordioa aztertuta, ikusten da ordainsari-kontzeptu zein -osagarriak eta kalte-ordainen kontzeptuak jasotzen dituela, bai eta ordaindutako lizentziak emateko kasuen eta oporretarako eskubideen zabaltzea ere, Langileen Estatutuan jasotako gainditzen dutenak (25/1993 Legegintzako Errege Dekretua). Udalak ezin du lege-araubide hori aldatu, ez eta aplikatzekoa den araudian jasotakotik bereizten den araubide bat itundu ere.

* Lanbide-kategoria aipagarrienei dagozkien 814 nominaren lagin bat aztertu dugu, eta egiaztatu dugu plantilla organikoan ezarritako osagarriak egokiak direla. Guztira, C eta D mailetako 132 langile detektatu dira, zeinei urrian lanpostu-osagarria aldatu baitzitzaien “Iruñeko Udaleko eta haren erakunde autonomoetako funtzionario eta administrazio-kontratudunentzako enplegu-baldintzei buruzko 2017-2019 urteetarako akordioa” izeneko agirian hartutako konpromisoei jarraituz. Kasuko osagarriak ez dira aldatu, ez eta argitaratu ere, plantilla organikoan, baina 2018ko plantilla organiko berriak esleipen berria jasotzen du.

Hala eta guztiz ere, oraindik ere lanpostu bat badago, plantilla organikoan ageri denetik gorago dagoen lanpostu-osagarri bat jasotzeko baimenduta dagoena, baina haren gaurkotzerik ez da plantillan jaso.

* Nominaren barne kontrola.

Ganbera honen aurreko txostenetan errepikatu den bezala, kontu-hartzailetzak ez du nomina fiskalizatzen.

* Klase pasiboen araubideari lotutako langileen finantzaketa.

Ganberak 2015eko ekitaldiari buruz egindako txostenean, aipatzen zen Udalak jasotako diru-laguntzan gehiegizko finantzaketa bat zegoela, zeren eta ez baitzen kontuan hartzen Nafarroako Gobernuari atxikitako suhiltzaileen kidegoko langileengatik Udalak jasotzen duen diru-sarreraren zenbatekoa.

2017ko ekitaldiko finantzaketaren justifikazioak 2016ko ekitaldian egin zen planteamenduari eusten dio:

a) Alde batetik, Udalak deskontatzekoa den diru-sarrera gisa jasotzen du 696.776 euroko kopuru bat. Udalak kopuru hori jasotzen du Gobernuari atxikitzea aplikatzearen ondorioz, lehen aipatu bezala. Horrek esan nahi zuen 2017an, aurreko ekitaldian bezala, Ganbera honen txostenetan agerian jarritako finantzaketaren gehiegizko kopurua, Iruñeko Udalak jasotzen duen diru-laguntzari dagokiona, zuzenduko zela.

b) Bestetik, aurreko eragin finantzarioa konpentsatzeko, montepioaren urteko kostuaren balorazio bat egiten da, horretarako kontuan hartuz pentsioengatiko prestazioak eta pentsioen kudeaketaren ondoriozko zuzeneko eta zeharkako kostuen zenbatespenetik heldutako igoera. Horri dagokionez, eta aurreko txostenetako konklusioak berretsiz, uste dugu Udaleko klase pasiboen urteko kostu garbia lortzen dela pentsioengatiko prestazioen gastu soila kontuan hartuz.

Egiaztatu dugu Nafarroako Gobernuak 6.874.964 euro likidatu dituela. Magnitude hori kalkulatzeko, alde bakarretik kalkulatu da udal suhiltzaileengatiko arestian aipatutako ekarpena, Foru Komunitateko Administrazioan zerbitzu berezietan egoteari dagokiona.

Halaber, Nafarroako Gobernuak banaketa-kontutik 2.353.396 euroko zenbateko bat kentzen du: kopuru hori udal montepioaren finantzaketarengatik 2013ko ekitalditik jasotako gehiegizko zenbatekoen erregularizazioari dagokio.

Udala Foru Administrazioari errekerimendua egiteko eskubideaz baliatu da, eta une hauetan administrazioarekiko auzien bidean errekurtsoa aurkeztuta dago horren aurka. Horren berri, oroitidazkiko kontingentziei buruzko apartatuan ematen da.

Gure gomendioak:

* *Plantillaren aldaketak izapidetzea toki esparruan aurreikusita dagoen prozedurari jarraituz.*
* *Hurrengo lan-eskaintza publikoetan, Udaleko etxeko laguntza zerbitzuko lanpostuak sartzea, bai eta udal eskoletako sukalde- eta garbiketa-zerbitzuei dagozkienak ere, zeinak plantilletan subrogatu baitira aldi baterako egoera berezi bati erantzuten diotelako. Halaber, araudiak baimendutako lanpostuak eskaintzea, aldi baterako enplegua egonkortze aldera.*
* *“Iruñeko Udaleko eta haren erakunde autonomoetako funtzionario eta administrazio-kontratudunentzako enplegu-baldintzei buruzko 2017-2019 urteetarako akordioa” berrikustea, eta itunak Udalaren eskumenekoak diren gaietara mugatzea.*

IV.5.5. Udalaren ondasun eta zerbitzuetan egindako gastu arruntak

2017an Udalaren ondasun eta zerbitzuetan egindako gastu arruntak 66,28 milioi eurokoak izan ziren. 2017an aitortutako betebeharren guztizkoaren ehuneko 34 egiten dute. Betetze-maila behin betiko kredituen ehuneko 95ekoa izan da, eta ehuneko 0,29 egin zuten gora 2016arekin alderatuta.

Ondasunetan eta zerbitzuetan egindako gastuak, milioi batetik gorakoak, honakoak izan ziren 2017an:

|  |  |  |  |  |
| --- | --- | --- | --- | --- |
| Kontzeptua | Betebeharrak  2016 | Betebeharrak  2017 | Aldea | %  Aldea |
| Bide publikoa garbitzea | 7.996.888 | 8.294.960 | 298.072 | 4 |
| Mugikortasuna, trafikoa eta MUGAren kudeaketarako kontratua | 7.482.891 | 7.645.691 | 162.800 | 2 |
| Berdeguneak, mantentzea eta erabiltzen diren ondasunen konponketa | 4.015.557 | 4.009.525 | -6.032 | 0 |
| Kultur azpiegiturak. Jardueren kudeaketa | 2.928.177 | 2.956.689 | 28.512 | 1 |
| Informatika eta zerbitzu informatikoen mandatu berria | 2.977.125 | 2.794.893 | -182.232 | -6 |
| Argiteria publikoaren kontsumoa | 2.776.161 | 2.425.778 | -350.383 | -13 |
| Ikastetxe publikoak, garbiketa zerbitzuak | 2.044.302 | 2.059.764 | 15.462 | 1 |
| Pertsonei arreta ematea, jardueren kudeaketa\* | 2.963.256 | 1.602.862 | -1.360.394 | -46 |
| Argiteria publikoaren kontratua | 1.449.445 | 1.447.944 | -1.501 | 0 |
| Kulturaren zabalkundea | 1.214.008 | 1.267.969 | 53.961 | 4 |
| Kirol instalazioak, jardueren kudeaketa | 1.325.487 | 1.198.143 | -127.344 | -10 |
| Bide publikoa, mantentzea eta erabiltzen diren ondasunen konponketa | 1.135.337 | 1.120.061 | -15.276 | -1 |
| Udaltzaingoa, ibilgailuak erretiratzeko kontratua | 1.169.721 | 1.031.446 | -138.275 | -12 |

\* Partida horretan ageri den aldea etxeko laguntza zerbitzuaren kudeaketa-aldaketari dagokio, zeina txostena analizatu baita

Gastuen honako partiden lagin bat fiskalizatu da:

|  |  |  |
| --- | --- | --- |
| Aurrekontuko partidak | | 2017ko betebeharrak |
| Bide publikoa garbitzea | | 8.294.960 | |
| Berdeguneak, mantentzea eta erabiltzen diren ondasunen konponketa | | 4.009.525 | |
| Kultur azpiegiturak. Jardueren kudeaketa | | 2.956.689 | |

Gure azterketatik ondoriozta dezakegu ezen, fiskalizatutako laginean, gastuak justifikatuta, onetsita, kontu-hartzailetzak onartuta (aldez aurreko kontu-hartzailetza mugatua), zuzen kontabilizatuta eta 30 egunetik beherako epe batean ordainduta daudela. Gainera, prozedurak ezarri eta aplikatu dira kontrolatze aldera fiskalizatutako zerbitzuak baldintza-orrietan ezarritako estipulazioen arabera eman eta justifikatzen direla.

Dena den, honako gorabehera hauek aipatu behar ditugu:

* Berdeguneei eta kultur jardueren kudeaketari buruzko kontratuak 2017ko ekitaldi osoan fakturatu dira isilbidezko luzapenaren figura erabiliz; figura hori, ordea, ez dago jasota kontratazio publikoaren esparruan, eta aukera eman dio Udalari aurreko adjudikazio-hartzaileari zerbitzua ematen jarrai zezala eskatzeko, behin kontratuaren legezko indarraldia amaituta, zerbitzua berriz ere adjudikatu bitartean.
* Garbiketa-kontratua 2016an lizitatu zen, eta hiru lote sortu ziren horretarako. Loteetako bat eman gabe geratu zen eta beste bat kautelaz eten zuen Kontratuen Administrazio Auzitegiak; gero, ezetsi egin zen erreklamazioa. 2017an behin betiko adjudikazioa egin arte, zerbitzua eman da birbideratze tazituaren bidezko luzapenaren figura erabiliz.
* Kontratua amaituta ematen jarraitzen diren zerbitzuengatiko ordainketen izapidetzeak suposatuko luke aberaste bidegabea edo arrazoirik gabeko aberastea debekatzen duen printzipiora jotzea; horrenbestez, jurisprudentziaren doktrinak ezarri duen bezala, Administrazio Publikoa hirugarrenak egindako lanengatiko kalte-ordaina ematera behartuta dago. Printzipio horren aplikazioak berekin ekarri beharko luke berariazko espediente bat izapidetzea, eta hartan oinarrituz administrazio publikoek beren betebeharra eta ordainketa aitortzea; halako espedienterik, ordea, ez da egin fakturatutako zerbitzuetan.

2017an egindako adjudikazio hauek berrikusi ditugu, bai eta urte horretan haiei dagokien gastu-exekuzioa ere:

|  |  |  |  |  |  |
| --- | --- | --- | --- | --- | --- |
| Kontzeptua | Prozedura | Zenbakia  Lizitatzaileak | Zenbatekoa  Lizitazioa, BEZik gabe | Prezioa  Adjudikazioa, BEZik gabe | Beherapena |
| Etxerik gabeko pertsonei arreta emateko udal zerbitzuaren kudeaketa | Irekia, Europan publizitatea eginda | 4 | 1.244.973 | 1.218.827 | -2 |
| Lankidetzarako plan zuzendaria | Irekia, Europar Batasunean publizitaterik egin gabea | 3 | 25.000 | 24.000 | -4 |
| Txantreako eta Arrosadiako auzo-unitateetan oinarrizko osasun laguntzako eredu berriaren jarraipena eta ebaluazioa egitea | Publizitaterik gabeko prozedura negoziatua | 1 | 18.000 | 18.000 | 0 |
| Etxeko laguntza zerbitzurako elikadura zerbitzua | Irekia, Europar Batasunean publizitaterik egin gabea | 3 | 274.169 | 192.347 | -29,84 |
| Sanferminetako programa ofizialeko ekitaldietarako soinua eta argiteria 1. lotea | Publizitaterik gabeko prozedura negoziatua | 5 | 39.008 | 19.500 | -12,07 |
| Sanferminetako programa ofizialeko ekitaldietarako soinua eta argiteria 2. lotea | 12.300 |
| Sanferminetako programa ofizialeko ekitaldietarako soinua eta argiteria 3. lotea | 2.500 |
| Sanferminetako bebesletza | Publizitaterik gabeko prozedura negoziatua | 1 | 16.529 | 16.529 | - |
| “Bizikleta eskolan” programa, 2017-2018 ikasturtea | Publizitaterik gabeko prozedura negoziatua | 1 | 43.400 | 43.152 | -0,57 |
| Iturramako ikasleentzako bideen bi proiekturen ibilgarritasunaren eta diseinuaren azterketa egitea | Publizitaterik gabeko prozedura negoziatua | 1 | 30.000 | 21.100 | -29,67 |
| Iruñeko ziklabilitatearen 1. fasearen erredakzioa, 2017-2022 | Publizitaterik gabeko prozedura negoziatua | 3 | 40.000 | 28.100 | -30 |
| Epai-barrutiko epaitegietarako prokuradore-zerbitzuak 2018ko ekitaldia | Publizitaterik gabeko prozedura negoziatua | 6 | 69.421 | 69.421 | - |
| “Iruñeko Udalaren irudi, publizitate, sustapen, iragarki edo hedapen-ekintzetarako materialak eta euskarriak sormenez diseinatzea” izeneko zerbitzuak emanen dituzten enpresen eta profesionalen hautaketarako esparru-akordioa. | Publizitaterik gabeko prozedura negoziatua | 24 | 400.000 |  |  |
| Ibilgailuak eremu publikotik kentzeko zerbitzua | Irekia, Europan publizitatea eginda | 2 | 966.942 | 822.361 | -14,95 |

Oro har, kontratuen lizitazioak eta haien adjudikazioak, bai eta kontratuen exekuzioak ere, kontratuei buruzko legediari jarraituz izapidetu dira, eta gastuak onetsita, kontu-hartzailetzak baimenduta (aurreko kontu-hartzailetza mugatua), justifikatuta eta zuzen kontabilizatuta daude; kontratazio publikoari buruzko araudian ezarritako 30 eguneko epea gainditu gabe ordaindu dira, oro har; halere, espedienteen kudeaketa-dela eta, honako gorabehera hauek aipatu behar ditugu:

* Bi espedientetan kontratazio-organoak adjudikaziorako aurreikusitako gehieneko epea geroratu da.
* Etxeko laguntza zerbitzurako elikadura-kontratuan, birbideratze tazituaren bidezko ondoz ondoko luzapen batzuk egin dira, haien kontratu-kudeaketarako plangintzarik ez dagoelako, zeren eta bai 2016an, bai 2017an aurreko kontratua amaitzeko datak lizitazio berri batekin batera suertatu baitira. 2017ko ekitaldiko lizitazioa eten egin zen, eta geroztik deuseztzat deklaratu zuen Kontratuen Administrazio Auzitegiak 2017ko ekainean.

**Azken batean**, kontratuen esparruan aurreikusitako adjudikazio-prozeduren arabera lizitatzen dira kontratuak; halere, ikusten da kontratazioaren plangintza desegokia dela, eta aurreko zerbitzua adjudikazio-hartzailerekin jarraitzera justifikaziorik gabe jotzen dela, indarraldia amaituta zeukan kontratu baten luzapenak eginez.

Gure gomendioak:

* *Kontratuen indarraldia dela-eta kontratuei buruzko araudian ezarritako gehienekoa errespetatzea, eta kontratuen plangintza egokia ezartzea, egungo araudi-esparruan aurreikusi gabeko luzapenak saihesteko.*
* *Betearazpen-oinarrietan izapidetzerako prozedura egokia ezartzea, aberaste bidegabearen teoriaren arabera, kontratu-euskarririk gabeko zerbitzuak ordaindu behar diren kasuetan, organo eskudunak onets ditzan.*
* *Adjudikazioak araudian ezarritako epean egitea.*

IV.5.6. Inbertsioak

Udalak 2017an egindako inbertsioek 12,38 milioi euro egin zuten. Zenbateko hori Udalak ekitaldian egindako gastu guztien ehuneko 6,3 da. Betetze-maila behin betiko kredituen ehuneko 68koa izan zen, eta gastua 2016koa baino ehuneko 10 txikiagoa izan zen.

Inbertsioen betearazpen-maila txikia nagusiki zor zaio Estatuko Aurrekontu Orokorrei buruzko ekainaren 27ko 3/2017 Legearen onespenaren pean egoteari; izan ere, lege horrek 2017rako luzatu zuen ikuspuntu finantzariotik jasangarriak diren inbertsioetarako superabitaren zertarakoa.

Horrenbestez, lizitazio- eta adjudikazio-prozesuak, 2017ko bigarren seihilekoan, berekin ekarri du haren betearazpena 2018ko aurrekontura aldatzea.

Obra- eta hornidura-kontratuen honako adjudikazio hauek fiskalizatu dira:

| Kontzeptua | Prozedura | Zenbat lizitatzaile | Lizitazio prezioa  (BEZik gabe) | Adjudikazio-prezioa  (BEZik gabe) | Adjudikazioaren beherapena (%) |
| --- | --- | --- | --- | --- | --- |
| Erreformetarako hornitzaileen hautaketarako esparru-akordioa | Irekia, Europar Batasunean publizitaterik egin gabea | 23 | 206.612 |  |  |
| Autokarabanetarako zerbitzu eremua | Publizitaterik gabeko prozedura negoziatua | 4 | 141.836 | 112.000 | -21 |
| Lehen zabalguneko mugikortasun-arloko jarduketak | Publizitaterik gabeko prozedura negoziatua | 5 | 152.428 | 121.942 | -20 |
| Hiri-igogailua jartzea | Irekia, Europar Batasunean publizitaterik egin gabea | 6 | 798.920 | 675.570 | -15 |
| Karmen kaleko Jantoki soziala eta eguneko zentroa | Irekia, Europar Batasunean publizitaterik egin gabea | 5 | 186.116 | 155.019 | -17 |
| Garbiketarako makinaria hornitzea | Publizitaterik gabeko prozedura negoziatua | 3 | 673.803 | 660.3450 | -2 |

Oro har, kontratuen lizitazioak eta haien adjudikazioak, bai eta kontratuen exekuzioak ere, kontratuei buruzko legediari jarraituz izapidetu dira, eta gastuak onetsita, kontu-hartzailetzak baimenduta (aurreko kontu-hartzailetza mugatua), justifikatuta eta zuzen kontabilizatuta daude; gainera, kontratazio publikoari buruzko araudian ezarritako 30 eguneko epea gainditu gabe ordaindu dira.

Egindako azterketatik, halere honako gabezi hauek nabarmendu nahi ditugu:

* Erreformetarako hornitzaileak hautatzeko esparru-akordioaren adjudikazioak 72 egunetan gainditu du kontratuen esparruan aurreikusita dagoen gehieneko epea, hilabetekoa.
* Lehen zabalguneko mugikortasun-jarduketen kontratuan, zuinketa-akta eta obraren hasiera kontratua egin aurrekoa da; akta hori geroztik onetsi beharrekoa da.
* Mendillorriko hiri-igogailuaren instalazioa jaso zen azken bi ziurtagiriak, obraren amaierako txostena eta gizarte-enpleguko zentroaren ziurtagiria jaso gabe zeudela. Gure txostena egiteko garaian, ziurtagiri bat falta da oraindik ere, bai eta dokumentazioaren gainerakoa ere.
* Karmen kaleko jantoki sozialari eta eguneko zentroari dagokien kontratuan, berriz, pleguei buruzko txosten juridikoa 2017ko abenduan eman zen, lizitazioa urrian egin bazen ere. Halaber, kontratua kontratuei buruzko araudian ezarritako epearen ondoren formalizatu da.

*Gomendatzen dugu adjudikaziorako gehieneko epea eta kontratuaren esparruan eskatutako formaltasunak bete daitezen.*

IV.5.7. Transferentzia-gastuak

2017an, Udalak 23,85 milioi euro egiten duten transferentziak eta diru-laguntzak eman zituen. Honakoak izan ziren onuradunak:

|  |  |  |  |  |
| --- | --- | --- | --- | --- |
|  | Arruntak | | Kapitalekoak | |
| Aitortutako betebeharrak | Aldea (%)  2017/2016 | Aitortutako betebeharrak | Aldea (%)  2017/2016 |
| Erakunde autonomoak | 9.908.371 | 6 | 680.922 | -12 |
| Udal sozietateak | 841.283 | -67 | 327.000 | - |
| Foru Komunitatea | 362.776 | 3 |  |  |
| Mankomunitatea | 2.252.018 | 4 |  |  |
| Enpresa pribatuak | 73.417 | 1 |  |  |
| Familiak eta irabazi asmorik gabeko erakundeak | 7.001.743 | 8 | 1.302.618 | 36 |
| Kanpoko aldeetan | 923.125 | -14 | 180.000 | 125 |
| Guztira | 21.362.733 | -3 | 2.490.540 | 38 |

Udal sozietateei egindako transferentzietan betetzea txikiagoa izatearen arrazoia da etxeko laguntza zerbitzuan izan den kudeaketa-aldaketa, halako moduz non lehenago Asimec SAk zerbitzua finantzatzeko jasotzen zituen transferentzien zati bat orain 1. kapitulura aldatu den, langileak Udalaren plantilletan subrogatu ondoren.

Transferentziek eta diru-laguntza arruntek 21,36 milioi euro egin zuten. 2017ko ekitaldian aitortutako betebeharren guztizkoaren ehuneko 11 dira. Haien betetze-maila behin betiko kredituen ehuneko 97 da.

Aurreko urtearen aldean, ehuneko hiru jaitsi ziren, nagusiki etxeko laguntza zerbitzuaren kudeaketan egindako aldaketaren ondorioz, aurrez aipatu bezala.

Transferentziak eta kapitaleko diru-laguntzak 2,49 milioi eurokoak izan ziren; horrek Udalaren 2017ko gastu guztien ehuneko bat egiten du. 2016an aitortutakoak baino ehuneko 38 handiagoak izan ziren, batez ere familiei eta erakundeei etxebizitzak zaharberritzeko emandako diru-laguntzek ehuneko 36 egin zutelako gora, bai eta 2017an udal sozietateei egindako transferentziek ere (2016an ez zen halakorik izan).

Transferentzia eta diru-laguntza arrunten eta kapitalekoen honako lagin hau fiskalizatu dugu:

|  |  |  |  |
| --- | --- | --- | --- |
| Transferentzia arruntak |  | Onuradunen kopurua | Aitortutako betebeharrak |
| **Norgehiagoka araubidea** | |  |  |
| Irabazi asmorik gabeko entitateentzako laguntzen deialdia, 2017an euskara sustatzeko proiektuak egiteko | | 15 | 78.704 |
| Turismoaren sektoreko elkarteentzako laguntzen deialdia, 2016ko urriaren 1etik 2017ko irailaren 30era turismoa sustatzeko jarduketak egin ditzaten. | | 6 | 52.300 |
| **Banakako ebaluazioaren araubidea** | |  |  |
| Mugikortasuna dela eta desgaitasun larriak dituzten pertsonei zuzendutako garraiobide alternatiboa den bono-taxiaren erabilera sustatzera bideratutako laguntzen deialdia. | | 358\* | 190.000 |
| Udal taldeen finantzaketa | | 6 | 134.700 |

*\*Laginean berrikusitako hiruhilekoari buruzko datuak*

|  |  |  |
| --- | --- | --- |
| Kapital-transferentziak | Onuradunen kopurua | Aitortutako betebeharrak |
| Iruñeko hiriko eraikinen ebaluazio-txostenak egiteko ordainsari teknikoak diruz laguntzeko laguntzen deialdia | 823 | 416.448 |
| Alde zaharreko eraikinak zaharberritzeko aurreproiektuak egiteko ordainsari teknikoak diruz laguntzeko laguntzen deialdia. | 6 | 18.934 |
| PCH | 1 | 327.000 |
| Europar Batasuna | 6 | 135.000 |

|  |  |  |  |
| --- | --- | --- | --- |
| Exekuzio-oinarrien 8. eranskinean aurreikusitako diru-laguntza izendunak |  | Onuradunen kopurua | Aitortutako betebeharrak |
| Iruñeko Abokatuen Elkargoa / Bitartekaritza Hipotekariorako Bulegoa | | 1 | 25.500 |
| Nafarroako Unibertsitatea / Latinoamerikako Arkitekturaren Bi Urtekoa | | 1 | 24.000 |
| Soto Lezkairuko jabekideak / Eraikinak zaharberritzeko laguntzak | | 1 | 52.263 |

Oro har, emandako eta ordaindutako transferentzia eta diru-laguntza guztiak onetsita, fiskalizatuta eta egoki kontabilizatuta daude, kasuko akordioen edo deialdien arabera.

Aurrekoa gorabehera, egindako fiskalizaziotik honako gai hauek nabarmendu behar ditugu:

* Turismoa sustatzeko jardueretarako laguntzen deialdian, onuradun guztiek ez dituzte aipatu diru-sarretarako zenbatetsi dituzten zenbatekoak. Ikusten da ezen, batzuetan, finantzatutako kanpainetako publizitate-liburuxketan, entitate babesleen publizitate-aipamen batzuk ageri direla, baina babesletza horiei lotutako diru-sarrerak ageri gabe.
* Iruñeko hiriko eraikinen ebaluazio-txostenak idazteko ordainsarietako laguntzen deialdian, guztira 11.607 euro egiten duten laguntzak eman dira gutxienez ere 50 urteko antzinatasuna edukitzeko baldintza betetzen ez zuten eraikinei[[5]](#footnote-5); izan ere, oinarri arauemaileetan ageri da baldintza hori. Era berean, ez da obren exekuzioari buruzko jarraipen egokirik egiten aurreikusitako epeetan, ebaluazio txostenaren arabera.
* Egokiagoa iruditzen zaigu Abokatuen Elkargoarekin egindako lankidetza hitzarmenari —haren bidez bitartekaritza hipotekariorako bulegoaren zerbitzuarentzako diru-laguntza izenduna bideratzen da—, daukan xedea dela eta, zerbitzu-kontratuaren kalifikazio juridikoa ematea, 6/1990 Foru Legean toki sektorerako ezarritako kontratazioko berezitasunei jarraituz.
* Laguntzetarako hiru deialdi badaude, zeinen azken xedea baita eraikinak zaharberritzea; horietan, izan ere, BEZa gastu hautagarri gisa tratatzea dela-eta homogeneotasunik ez dago, eta bi deialdietan finantzatu beharreko gastua da.
* Pamplona Centro Histórico SA sozietate publikoari kapital-transferentzia batzuk aurrez ordaindu zaizkio, 2018ko ekitaldirako egitea aurreikusita zeuden zaharberritze-jarduketa batzuk finantzatzeko, Administrazio Kontseiluaren aktan ageri den moduan. Gure txostena egiteko datan, ez da inongo jarduketarik hasi, eta aurreikusita dago aipatutako inbertsioak 2019ko ekitaldian zehar egitea.
* Lau laguntza-deialdiren kasuan, Diru-laguntzen Datu Base Nazionalean ez da argitaratu haiek eman direla, ez eta lankidetza-hitzarmen baten sinadura ere. Halaber, hiru laguntzaren kasuan, NAOn ez da argitaratu haiek eman egin direla, deialdiek hori eskatzen duten arren.
* Udal taldeentzako zuzkidura ekonomikoak Toki Araubidearen Oinarriei buruzko 7/1985 Legearen 73.3 artikuluan araututa daude; artikulu horretan, izan ere, honako hau ezartzen da: *“Korporazioko Osoko Bilkurak diru-zuzkidura bat izendatu dezake talde politikoentzat korporazioko urteko aurrekontuen kontura; osagai bat finkoa izango da, talde guztientzat berdina, eta beste osagaia aldakorra, talde bakoitzeko kide-kopuruaren arabera, Estatuko aurrekontu orokorren legeetan orokorrean ezar daitezen mugen barruan; eta ezin izango dira erabili korporazioaren zerbitzura diharduten ezelango langileen lansariak ordaintzeko, ez eta ondare moduan aktibo finkoak eratzeko balio dezaketen ondasunak eskuratzeko ere”.* Horretarako, artikulu horrek udal taldeei eskatzen die *“kontabilitate berariazko bat eraman beharko dutela, eta hura Korporazioko Osoko Bilkuraren esku jarri beharko dutela, horrek eskatzen duen guztietan".*

Udalari eta udal taldeei baldintza horien betetzea egiaztatzen duen dokumentazioa eskatu zaie, eta honako hau da emaitza:

a) Osoko Bilkurak 2015ean onetsi zuen egungo sei talde politikoei zenbateko batzuk esleitzea, tokiko esparruan ezarritakoari jarraituz. Hiruhileko izaera duten transferentzien bitartez ordaindu dira.

b) Transferentziak titularitatea eta IFZ alderdi politiko baten izenean dauzkaten banku-kontuetan sartu dira, talde baten kasuan izan ezik; izan ere, talde horrek banku-kontu berariazko eta desberdin bat aurkezten du, kide deneko koalizioarenaz bestekoa, beste IFZ batekin. Hala eta guztiz ere, 2018ko ekitaldian, bi taldek aurkeztutako dokumentazioan IFZ bereki bat duen banku-kontua ageri da, alderdi politikotik bereizia.

c) Osoko Bilkurak ez die udal taldeei eskatu berariazko kontabilitatea aurkez dezaten. Kontu-hartzailetzak organoaren eta partidaren egokitasuna beste ezer ez du egiaztatu. Aldez aurreko fiskalizazio mugatuak ezartzen du, halaber, Osoko Bilkurak zehazten dituen beste alderdi batzuk egiaztatu behar direla, kudeaketa prozesuan duten eragina dela-eta.

d) Taldeek Ganbera honi aurkeztutako dokumentaziotik[[6]](#footnote-6) bereizitako berariazko kontabilitate bat dutenik egiaztatu ez badute ere, identifika daitezke, alde batetik, kide direneko alderdi politikoari transferitzen zaizkion zuzkidura ekonomikoaren ekarpenak eta, bestetik, taldeak propiotzat hartu dituen gastuen zerrenda bat, bai eta erabili gabeko gerakinak egotea ere.

Egindako azterketari buruz, honako hauek hartu behar ditugu kontuan:

a) Udal talde politikoentzako diru-esleipenak izaera finalista du, eta haren xede naturala da taldearen funtzionamendua erraztea bere udal jarduera korporatiboan; eta, funts publikoak diren aldetik, justifikatu beharrekoak dira.

b) Bai zuzkiduraren esleipena, bai kontabilitate-errekerimendua Osoko Bilkuraren aukeramenekoak direla oinarri hartuta, behin zenbateko horiek esleitzea erabaki ondoren, komenigarria izanen litzateke berariazko kontabilitatea eskatzea, gutxienez ere haien xedea dela-eta tokiko esparruan eskatzen diren mugak kontrolatzeko.

c) Osoko Bilkurak bere aukeramenean duen berrikuspen hori osatu egin beharko litzateke diru-laguntzen aplikazioa dela-eta egoki den egiaztatzearekin, zeina Kontu-hartzailetzari baitagokio.

Gure gomendioak:

* *Prozedura egokiak ezartzea, diruz lagundutako jarduerei lotuta dauden kanpoko finantzaketak badauden egiaztatzea bideratuko dutenak.*
* *BEZari gastu hautagarri gisa eman beharreko tratamendua homogeneizatzea, kontuan hartuta arlo fiskalean kenkaria izan daitekeela, bere finantzaketan bikoiztasuna saiheste aldera.*
* *Laguntzen emate guztiak argitaratzea Diru-laguntzen Datu Base Nazionalean, bai eta Nafarroako Aldizkari Ofizialean ere, oinarri arautzaileetan hala ezartzen denean.*
* *Udal sozietateei finantzaketa aurreratua eman dakien saihestea, exekuzioaren aurreko ekitaldietan kapitaleko inbertsioak egiteko.*
* *Diru-laguntzak ordaintzeko izapideak hastea eman diren baina emate-baldintzak bete ez dituzten diru-laguntzen kasuan.*
* *Udalak hura aurkeztu ez duten udal taldeei eskatzea IFZ propio bat dutela egiazta dezatela, beren banku-kontuarekin, kide diren alderdi edo koalizio politikotik bereizia eta independentea, bai eta berariazko kontabilitatea edukitzea eta eskatzea ere, diru-sarreratik eta gastuetatik bereizia, gutxienez ere egiaztatu ahal izateko bete egiten direla tokiko esparruan ezarritako betekizun eta mugak.*
* *Erregelamendu bidez garatzea justifikazio-araubidea, bertan zehaztuta bai zuzkidura ekonomikoen xedea, bai eta formazko eta prozedurazko gainerako betekizunak ere, funtsak justifikatu eta fiskalizatu ahal daitezen.*

IV.5.8. Tributuak, prezio publikoak eta beste diru-sarrera batzuk

Tributuengatik, prezio publikoengatik eta bestelako diru-sarrerengatik 2017an aitortutako eskubideek 88,08 milioi euro egin zuten. Kopuru hori Udalaren diru-sarrera guztien ehuneko 46 da. Honako hauei dagozkie:

|  |  |  |  |  |
| --- | --- | --- | --- | --- |
| Kontzeptua | Aitortutako eskubideak | | Betetakoa (%) | 2017/16 aldea (%) |
| 2016 | 2017 |
| Zuzeneko zergak | 55.770.898 | 51.908.402 | 100 | -7 |
| Zeharkako zergak | 8.046.537 | 6.076.237 | 104 | -24 |
| Tasak, prezio publikoak eta beste diru-sarrera batzuk | 28.680.597 | 30.098.878 | 114 | 5 |

*Zergak*

Zergek udalaren diru-sarrera guztien ehuneko 30 dute, eta honakoei dagozkie:

|  |  |  |  |
| --- | --- | --- | --- |
| Kontzeptua | Zenbatekoa | %, guztizkoaren gainean  ehunekoa | 2017/16 aldea (%) |
| **Zuzeneko zergak** | | |  |
| Landa-lurraren gaineko kontribuzioa | 16.467 | 0,01 | -33 |
| Hiri-lurraren gaineko kontribuzioa | 29.263.543 | 15,04 | 4 |
| Jarduera ekonomikoen gaineko zerga | 8.893.717 | 4,57 | 1 |
| Zirkulazio zerga | 9.556.339 | 4,91 | 1 |
| Lurren balioaren igoeraren gaineko zerga | 3.380.984 | 1,74 | -60 |
| Bingo-sarien gaineko zerga | 797.352 | 0,41 | 4 |
|  |  |  |  |
| **Zeharkako zergak** |  |  |  |
| EIOZa | 6.076.237 | 3,12 | -24 |

Zenbateko handieneko eskubide aitortuak hiri-lurreko ondasunen gaineko kontribuzioari dagozkio. 29,26 milioi euro dira, eta 2016arekin alderatuta ehuneko lauko igoera gertatu da. Hiri-lurreko ondasunen gaineko kontribuzioaren tasa 2016an 0,3801 izatetik 2017an 0,3826 izatera igo da.

Garrantziaren araberako hurrenkeran, ondotik honako hauek datoz: trakzio mekanikoko ibilgailuen gaineko zerga, 9,56 milioi; jarduera ekonomikoen gaineko zerga, 8,89 milioi, eta lurren balio-gehikuntzaren gaineko zerga, 3,38 milioi.

Bereziki aipagarriak dira hiri-lurren balio-gehikuntzaren gaineko zerga ehuneko 60 jaitsi dela 2016koarekin alderatuta (5,16 milioi euro gutxiago), Konstituzio Auzitegiaren irizpide aldaketaren ondorioz, eta eraikin, instalazio eta obren gaineko zeharkako zerga ehuneko 24 jaitsi dela (1,97 milioi gutxiago), zeren eta 2017an 6,08 milioi likidatu baitira, 2016an zortzi milioi euro likidatu ziren bitartean.

Udalak aplikatutako tasak Toki Ogasunei buruzko 2/1995 Foru Legeak jasotzen duen sortaren tarte altuan kokatzen dira, hurrengo taulan ikus daitekeen bezala:

|  |  |  |
| --- | --- | --- |
| Zerga | Udala | 2/95 Foru Legea |
| Hiri-lurraren gaineko kontribuzioa | 0,3826 | 0,10 - 0,50 |
| Landa-lurraren kontribuzioa | 0,8000 |
| Jarduera ekonomikoen gaineko zerga | 1,32 eta 1,40 bitarte | 1 - 1,4 |
| Lurren balio-gehikuntza | 18 | 8-20 |
| Eraikuntza, instalazioak eta obrak | 5 | 2-5 |
| Luxuzko gastuen gaineko zerga | 8 | 10, gehienez |
| Etxebizitza hutsen gaineko zerga | 0,153 | 0,04-0,2 |

Iruñeko udalerrian, Nafarroako Lurralde Aberastasunaren Erregistroari eta Katastroei buruzko 12/2006 Foru Legean jasotakoetatik zenbait inguruabar gertatzen dira, ponentzia berri bat onetsi ahal izateko; izan ere, azken berrikuspenetik hemezortzi urte iragan dira eta aldaketak gertatu dira lurraren erabilera- eta aprobetxamendu-baldintzetan, Ganbera honek behin eta berriz gomendatu izan duen bezala.

Diru-sarreren hurrengo partiden lagin bat hartu dugu:

|  |  |  |  |
| --- | --- | --- | --- |
| Kontzeptua | Aitortutako eskubideak | Kobrantzak (%) | 2017/2016 aldea (%) |
| Hiri-lurraren gaineko kontribuzioa | 29.263.543 | 97 | 4 |
| ERAIKUNTZA, INSTALAZIO ETA OBREN GAINEKO ZERGA | 6.076.237 | 94 | -24 |
| Hiri-lurren balioaren igoeraren gaineko zerga | 3.380.984 | 98 | -60 |

Halaber, Tributuak Ikuskatzeko Planaren arloko jarduketak eta emaitzak berrikusi dira, bai eta zenbait zergaren hobari eta salbuespenen ondorioz Nafarroako Gobernuarekin egindako konpentsazioen egoera ere.

Egindako lanean egiaztatu dugu ezen, orokorrean, haien likidazioa eta diru-bilketa ordenantzen eta arau erregulatzaileen arabera egin direla. Horri dagokionez honako hau adierazi behar dugu:

* 2016ko ekitaldian, balorazio ponentzia partzial bat onetsi zen, hura udal planaren zehaztapenei egokitzeko. Azken hirigintza-garapenetan eraikitako 9.010 etxebizitzatan zuen eragina. Balio horiek 2017ko likidazioetan aplikatu dira. Oraindik ere ez da ez izapidetu ez onetsi ponentzia orokor bat, zeinak balioak gaurkotu eta Toki Ogasunei buruzko Foru Legean lurraren kontribuziorako ezarritako zerga-tasa bakarra egokituko dituen.
* Hiri-lurren balio-gehikuntzaren gaineko zerga aldatu egin da, Konstituzio Auzitegiaren 2017ko ekaineko epai baten ondorioz; horren bidez, izan ere, konstituzio-kontrakotzat eta deuseztzat jotzen dira Toki Ogasunei buruzko 2/1995 Foru Legearen artikulu batzuk, eta horren ondorioz deusezak dira balio-gehikuntzarik ez dagoen transmisioetan egindako likidazioak.

Araudiaren aldaketa horrek eragin du abenduaren 17ko 19/2017 Foru Legearen bidez toki ogasunen esparrua aldatzea. Berritasuna da, funtsean, ez dela zergarik ordaindu behar subjektu pasiboak balio-gehikuntzarik ez dagoela egiaztatzen duen kasuetan. Halaber, hartan denbora-eremua arautzen da eta likidazio-dataren arabera eta likidazio hori irmoa izatearen ala ez izatearen arabera aplikatzekoak diren arau desberdinak ezartzen dira.

Konstituzio Auzitegiaren epaiak berekin ekarri zuen 2017ko ekainean likidazio ugari geraraztea; zehazki, balio-gehikuntzarik ez egotea zekartenak. Lege berriak indarra hartzearekin, 2018an haren araberako likidazioa egiten da. Likidatzeko gelditzen dira 2017ko uztailetik abendura doazen eragiketak, zeinak lege berrian araututa dauden arren, etenda geratzen baitira, zuhurtasun arrazoiengatik eta hartzeko dauden erabaki judizialek zalantza eragiten dutelako.

2018ko martxoan, Nafarroako Justizia Auzitegi Nagusiaren epaiaren bidez, deuseztzat deklaratu ziren 2017ko uztailetik abendura egindako likidazio guztiak, araudi berriaren aplikazioaren ondoriozkoak, balio-gehikuntza egon nahiz ez egon. Arrazoia da arauak jasotzen zergaren pean ez-egotea baldin eta balio-gehikuntzarik egon ez bada, baina aldi beran xedatzen du ezen gehikuntza hori baldin badago 2017an zehar aplikatutako koefiziente eta kargen arabera likidatu beharko dela zerga; deuseztzat eta konstituzio-kontrakotzat deklaratutako artikuluetan jasotakoen arabera. Gaur egun, Auzitegi Gorenak horri buruzko erabakia hartzearen zain gaude, horren arabera jarduteko 2017ko bigarren seihilekoaren likidazioetan.

* EIOZaren aldeak, berriz, zor zaizkio 2016an diru-zenbateko handiko obrei dagozkien bederatzi espediente egoteari. Gutxiago likidatu arren, 2016an baino ehuneko 13,5 ordainagiri gehiago egon dira.
* 2017an egindako ikuskapen jarduerek 0,95 milioi euroko diru-sarrerak ekarri dizkiote Udalari; horietatik, ehuneko 77 EIOZari dagozkio: aurreko ekitaldikoaren antzekoa da portzentajea hori
* Udalak kobratzeko dauden eskubide batzuk dauzka aitortuta, jarduera ekonomikoen gaineko zergari dagozkionak, 2016ko eta 2017ko ekitaldien artean 0,8 milioi euro egiten dutenak. Zenbateko hori dagokie tokiko tributuen esparruan aurreikusitako hobari fiskalei, Foru Komunitateak konpentsatu behar dituenei. Nafarroako Foru Komunitateko Administrazioa, oro har, konpentsazio horiek bi urtetik hiru urtera bitarteko atzerapenarekin ari da ordaintzen.

*Tasak, prezio publikoak eta beste diru-sarrera batzuk*

Tasek, prezio publikoek eta beste diru sarrera batzuek udalaren diru-sarrera guztien ehuneko 15 dute, eta honakoei dagozkie:

|  |  |  |  |
| --- | --- | --- | --- |
| Kontzeptua | Zenbatekoa | Diru-sarrera guztien gainean (%) | Aldea (%)  2017/16 |
| Tasak | 22.040.035 | 11,33 | 2 |
| Salneurri publikoak. | 955.428 | 0,49 | 6 |
| Bestelako diru-sarrerak | 7.103.415 | 3,65 | 16 |

Bestelako diru-sarreren hurrengo partidaren lagin bat hartu dugu:

|  |  |  |
| --- | --- | --- |
| Kontzeptua | Zenbatekoa | Aldea (%)  2017/16 |
| Isunak eta zehapenak | 4.846.959 | 19 |

Hartutako lagina aztertuta, ikusi da haren likidazioa eta diru-bilketa, oro har, aplikatzekoa den araudiaren arabera egin direla; halere, zenbait inkoherentzia detektatu dira zorrak borondatezko aldian duen egoera eta aldi exekutiboan duen egoera alderatuta (espediente batzuetan premiamenduzko probidentzia izapidetu ondoren).

Halaber, honako hauek berrikusi dira:

* Iruñeko Udalak hartutako konpromisoa eta balizko itzulketa-espedienteen azterketaren gaineko egoera, Ganberak 2015eko larrialdi sozialeko laguntzei buruz egindako txostenari dagokionez.
* Udal tasetan ezarritako zenbatekoei eusten dieten kostuen azterlana.

Emaitza hauek lortu ditugu:

* 2017ko maiatzean 2015eko larrialdi sozialeko laguntzei buruz egin genuen txostenean, agerian jarri zen gutxienez ere 91 laguntza badaudela, 33.737 euro egiten dutenak eta gastu bererako eman zirenak, bai eta Foru Komunitateko Administrazioaren eta Udalaren faktura bana ere, geroztik ordaindu ez direnak. Gure txostena egin den egunean, ez dago jasota horri buruzko inongo jarduketarik egin denik.
* Tasen zenbatekoaren euskarri den kostuen gaineko kalkulua 2000. ekitaldian ezarritako sisteman oinarrituta dago. Ganbera honek Udalaren 2007ko Kontu Orokorrari buruzko txostenean agerian jarri zituen haren metodologiaren ahulezia batzuk, hala erabilitako kalkulu sistemakoak, nola urteko gaurkotzea tasa eta prezio publikoen oinarrian dauden kostuen KPIan oinarrituta egitekoak, bai eta gaurkotu gabeko antolamendu egitura bat izatekoak ere. Gaur egun prozedura berarekin jarraitzen da; horrek esan nahi du prezio publikoak edo tasak aldatzeko kostuen azterlan desegoki batean oinarritutako irizpideak erabiltzen jarraitzen dela.

Gure gomendioak:

* *Balorazio-ponentzia berri bat behin betiko onestea, katastro-balioak aldatuko dituena, lehendik daudenak aldera.*
* *Zorren kontabilitate-erregistroa berrikustea, behin premiamendu-probidentzia onetsi eta behar bezala jakinarazi ondoren.*
* *Tarifak finkatzea metodologia egokiago batez kalkulatutako kostua kontuan izanda, horren bidez haien estaldura-maila fidagarritasun handiagoz ezagutze aldera.*
* *Kostuen azterlana eta metodologia berrikustea.*
* *2015eko ekitaldiko larrialdi sozialeko laguntzen espedientetan behar diren jarduketak hastea.*

IV.5.9. Transferentzien bidezko diru-sarrerak

Transferentzia arruntengatiko eta kapital-transferentziengatiko diru-sarrerek 98,10 eta 0,3 milioi euro egin zuten hurrenez hurren, eta diru-sarrera guztien ehuneko 51 dira.

Aurreko urtearekiko alderaketa-datuek honako alde hauek erakusten dituzte:

|  |  |  |  |
| --- | --- | --- | --- |
| Kontzeptua | Aitortutako eskubideak | | Aldea (%)  2017/2016 |
| 2016 | 2017 |
| Transferentzia arruntak | 97.523.726 | 98.104.548 | 1 |
| Kapital-transferentziak | 2.183.604 | 294.145 | -87 |

Ehuneko 87ko jaitsieraren arrazoia da Europar Batasunaren transferentzia-eskubide gutxiago aitortu direla 2016an baino.

2017an milioi bat eurotik gorako zenbatekoengatik jasotako transferentziak honako hauek izan ziren:

|  |  |  |  |
| --- | --- | --- | --- |
| Kontzeptua | Aitortutako diru-sarrerak, 2017 | Transferentzien bidezko diru-sarreren guztizkoaren gaineko ehunekoa | Aurrekontuko diru-sarreren guztizkoaren gaineko ehunekoa |
| Nafarroako Zerga Ogasuneko zergetako parte-hartzea | 57.147.971 | 58 | 29 |
| Hiriburutza agiria | 24.155.895 | 25 | 12 |
| Eskubide pasiboen finantzaketarako ekarpena | 6.874.964 | 7 | 4 |
| Nafarroako Gobernua: oinarrizko gizarte zerbitzua eta berdintasun politikak | 4.476.352 | 5 | 2 |
| Nafarroako Gobernua: gizarte enplegua | 1.689.881 | 2 | 1 |
| Nafarroako Gobernua: haur eskolak | 1.479.981 | 2 | 1 |

Transferentzien kapituluan, Foru Komunitateko Administrazioarekin aurrekontu-informazioaren koherentzia berrikusteaz gainera, berariaz berrikusi dira gizarte zerbitzuen eta berdintasun politiken kudeaketarako jasotako transferentzia arruntak, bai eta kapitaleko transferentzia guztiak ere.

Egindako lanetik, ondorioztatzen dugu oro har kobrantza guztiak aplikatzekoa den araudiaren arabera justifikatuta daudela.

IV.5.10. Inbertsio errealak besterentzea

Udalaren 2017ko diru-sarrerak, inbertsioen besterentzetik heldu direnak, 5,18 milioi eurokoak izan ziren. Ekitaldian aitortutako diru-sarreren guztizkoaren ehuneko 2,66 egiten dute. Batez ere lurren salmenta-operazioei dagozkie, haietan etxebizitzak egiteko, bai eta indibisoak desegitetik heldutako eskubideei ere.

Salmenta-eragiketen honako zerrenda hau hautatu da:

|  |  |  |  |
| --- | --- | --- | --- |
| Lurzatia | Zertarakoa | Prozedura | Adjudikazio-prezioa, BEZik gabe |
| Alhondiga kaleko lurzatia | Etxebizitza babestua | Zuzeneko besterentzea | 1.824.064 |
| Arrosadia-Lezkairuko ARS-3 birzatitze-proiektuko I-36.3 lurzatiaren % 9,02. | Etxebizitza babestua | Zuzeneko besterentzea | 130.952 |
| AR-3ko zenbait lurzatiren partaidetza zatiezinak | Etxebizitza babestua | Enkante publikoa | 418.051 |
| P9A poligonoko lurzatiaren % 9,08 | Etxebizitza babestua | Zuzeneko besterentzea | 1.877.747 |

Egindako berrikuspenetik ondorioztatzen da espedienteak, oro har, toki esparruan aurreikusitako ondare-araubidearen arabera izapidetu direla. Halaber, eragiketa horien zenbatekoa diruzaintza-gerakinaren egoerari atxikitako baliabide moduan jaso da.

IV.5.11. Erakunde autonomoak

Haur eskolak

Langileriaren gastuen kapituluaren barruan, zentro bateko hilabete bateko nomina berrikusi dugu, eta egindako egiaztapenak arrazoizkoak dira; halere, langileen espediente pertsonaletan, honako gabezia hauek aurkitu ditugu:

* Graduaren/bosturtekoaren/familia-laguntzaren aitorpena ez dago berariazko ebazpen batean oinarrituta.
* Familia-laguntzak kontuan hartzen dira PFEZaren atxikipenerako, nahiz eta salbuetsitako baliabide bat izan.
* Oraindik ere ez da ageri zein erabaki edo arautan aurreikusi den eskola-jantokietako langileei mantenuagatik nominan gastuaren deskontua egiteko prozedura, ez eta gastuaren zenbatekoa ere

Kontratazioaren kapituluan, enpresa pribatuak egindako auditoria-txostenean salbuespena izan diren zerbitzuak berrikusi dira. Honako hauek dira:

| Kontratua | Zenbatekoa, BEZa barne |
| --- | --- |
| Elikagaien hornidura | 90.466 |
| Garbiketarako hornidura | 44.623 |
| Beste zerbitzu batzuk birbideratzeagatiko luzapen tazitua | 86.289 |

Egindako azterketaren ondorioz, egiaztatu ahal da aipatutako zerbitzuak kontratatzeko adjudikazio-prozedurarik ez dagoela.

Gure gomendioak:

* *Behar diren ebazpenak onestea pertsona baten egoera administratiboan edozein aldaketa onesteko (gradua, antzinatasuna eta abar), baldin eta lansari-kontzeptuetan aldaketak badakartzate.*
* *Tratamendu egokia ematea familia-laguntzarengatiko PFEZaren atxikipenen izapidetzeari.*
* *Haur Eskolak erakundeko langileen mantenurako esparrua arautzea, kasua bada gaurkotuz langileak otordu-zerbitzuaren kostu errealerako ordaintzen duen zenbatekoa.*
* *Zerbitzuen kontratazioak izapidetzea kontratazio-araudian ezarritako adjudikazio-prozedurak errespetatuz.*

Hirigintza Gerentzia

Kontratazio espediente hauek aztertu ditugu:

| Kontzeptua | Prozedura | Zenbat lizitatzaile | Lizitazio prezioa  (BEZik gabe) | Adjudikazio-prezioa  (BEZik gabe) | Adjudikazioaren beherapena (%) |
| --- | --- | --- | --- | --- | --- |
| Lezkairuko urbanizazio-proiektuaren 8. faseko obren amaiera | Irekia, Europar Batasunean publizitaterik egin gabea | 6 | 940.307 | 769.171 | -18 |
| Iturrama Berria-Trinitarioak Fasea urbanizatzeko proiektua | Publizitaterik gabeko prozedura negoziatua | 7 | 689.692 | 528.856 | -23 |

Oro har, kontratuen lizitazioak eta adjudikazioak, bai eta kontratuen exekuzioak ere, kontratuei buruzko legediari jarraituz izapidetu dira; halere, berrikusitako bi kontraturen ordainketa kontratazio publikoari buruzko araudian ezarritako 30 eguneko epea gaindituta egin da.

*Gomendatzen dugu behar diren neurriak hartzea araudian hornitzaileei ordaintzeko ezarritako epeak betetzeko.*

IV.5.12. Sozietate publikoek adjudikatutako kontratuak

Kontratuen honako lagin hau berrikusi da Pamplona Centro Histórico eta Animsa sozietateetan:

|  |  |  |  |  |  |
| --- | --- | --- | --- | --- | --- |
| Kontzeptua | Prozedura | Zenbat lizitatzaile | Lizitazioaren zenbatekoa (BEZik gabe) | Adjudikazioaren zenbatekoa (BEZik gabe) | Beherapena, % |
| Descalzos kaleko 47-53 zenbakietako lokala bulegoetarako egokitzea | Negoziatua, Europar Batasunean publizitaterik egin gabea | 3 | 299.680 | 282170 | -6 |
| Iruñeko Udaleko osoko bilkuretarako oinarrizko mantentze-lanak | Irekia, Europar Batasunean publizitaterik egin gabea | 2 | 60.000 | 52.000 | -13 |
| Posta elektronikorako Relay konponbidea | Negoziatua, Europar Batasunean publizitaterik egin gabea | 2 | 43.215 | 31.795 | -26 |
| Iruñeko Udalaren suebaki perimetrala | Irekia, Europar Batasunean publizitaterik egin gabea | 2 | 150.000 | 133.100 | -11 |
| Direktorio aktiboa | Negoziatua, Europar Batasunean publizitaterik egin gabea | 1 | 27.616 | 27.616 | 0 |

Egindako azterketatik ondorioztatzen dugu ezen, oro har, espedienteak kontratuei buruzko esparruan aurreikusitako printzipio, prozedura eta formaltasunen arabera izapidetu direla; salbuespena 50.000 eurotik gorako adjudikazio bat da, Kontratazio Atarian argitaratu ez dena.

IV.5.13. Ingurune teknologikoa

Informazio- eta teknologia-sistemek funtsezko eginkizun bat dute edozein erakunderen kudeaketan. Daukaten garrantzia dela eta, Ganbera honek urtero Iruñeko Udalaren Kontu Orokorrari buruz egiten duen txostenean lehenengo aldiz ondorio batzuk jaso ditugu “ingurune teknologikoari” edo informazio ekonomiko-finantzarioko sistemei buruz eta Udalak informazioaren teknologien gainean egindako kontrolei buruz.

Informazioaren teknologien kudeatzailea Animsa udal sozietate publikoa da. 2018an, sistema informatikoen arduradun bat hartu da Gardentasun, Berrikuntza eta Hizkuntza Politikako Alorrerako, sistema informatikoak koordinatu eta gainbegiratzeko eginkizunekin.

Azterketa hori egiteko, eta kontuan hartuta lan honetan sartzen den lehenengo urtea dela, galdetegi orokor bat bidali eta dokumentazioa eskatu genuen; horrek aukera emanen zigun ingurune teknologikoa orokorrean ebaluatzeko.

Honako konklusio hauek atera ditugu:

* Ez dago sistema informatikoen plan estrategikorik.
* Udal sozietateari enkargatutako jarduketak finantzatzeko urteko aurrekontu-zuzkidura bat badago. 2017ko ekitaldian, enkarguek 4.339.752 euroko gastua ekarri dute.
* Softwarearen plangintza eta eskuratzea urtero egiten dira.
* Garapen-, zuzendaritza- eta kudeaketa-eginkizunak ez daude argi bereizita, zeren eta analistek/garatzaileek batzutan produkzioan jarduten baitute; halaber, programatzaileek produkzioan aldaketak egiteko eta haren datuetara sartzeko aukera mugagabea daukate.
* Aplikazioak garatzeko metodologia bat badago, eta urtero dagokion auditoria egiten zaio.
* Aplikazioetako aldaketak kudeatzeko prozesuak ez du jasotzen aldaketa guztiak probatu behar izatea produkziora pasatu aurretik, ez eta amaierako erabiltzaileek probak onartzea ere.
* Segurtasun-politikari buruzko jarraibide batzuk badaude.
* Ez dago egiaztatuta segurtasunerako eskema nazionalaren arau-esparruaren aplikazioa, ez eta segurtasun dokumentuarena ere.
* Aplikazioetako aldaketak kudeatzeko prozedurak badaude, bai eta haien eragiketak ere: atazen plangintza, sistemen administrazioa, jarduera tokiko sarean monitorizatzea, zerbitzu-mailen definizioa eta gorabeheren kudeaketa.
* Datu eta programetarako sarbidea kontrolatzeari dagokionez, segurtasun modulu bat badago, berariaz garatua; horrek segurtasunaren kudeaketa zentralizatzeko aukera ematen du.
* Sare eta komunikazioen babesa egoki kudeatzen da, bai eta erabiltzaileen kudeaketarako prozedurak eta haiek identifikatu eta kautotzeko mekanismoak ere.
* Informazioaren jarraitutasunerako eta berreskurapenerako planak badaude.

Gure gomendioak:

* *Udalaren eta Animsa sozietatearen artean lerrokatutako sistemetarako plan estrategiko bat onestea.*
* *Softwarearen langintza eta eskuratzea sistemetarako plan estrategiko baten arabera egitea.*
* *Informazioa garatu eta kudeatzeko eginkizunak bereizita daudela segurtatzea.*
* *Aplikazioetako aldaketak kudeatzeko prozesua osatzea, horren barne direla aldaketak probatzea produkziora pasa baino lehen eta amaierako erabiltzaileek haiek onestea.*

Miguel Ángel Aurrecoechea Gutiérrez auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2018ko abenduaren 14an

Lehendakaria, Asunción Olaechea Estanga

Eranskina: Iruñeko Udalaren urteko kontu bateratuen oroitidazkia, 2017ko abenduaren 31ri dagokiona

1. Ente bat merkatukoa dela ulertzen da haren produkzioa ekonomikoki aipagarriak diren preziotan saltzen bada eta salmentek gutxienez ere produkzio-kostuen ehuneko 50 estaltzen badute. [↑](#footnote-ref-1)
2. 2.353.396 euroko zenbateko bat jaso da, zeina udal montepioaren finantzaketarengatik jasotako gehiegizko zenbatekoak erregularizatzeko banaketa-kontuaren atxikipenari baitagokio. [↑](#footnote-ref-2)
3. Nafarroako Toki Administrazioari buruzko 6/1990 Foru Legearen 192. artikulua, eta Toki Araubidearen Oinarriei buruzko 7/1985 Legearen 85. artikulua. [↑](#footnote-ref-3)
4. 2017rako Estatuko Aurrekontu Orokorrei buruzko Legearen 19. artikulua. [↑](#footnote-ref-4)
5. Bizilagunen 21 komunitateri dagokie [↑](#footnote-ref-5)
6. Kide diren alderdi politikoaren banku-laburpenak, erantzukizunpeko adierazpena eta kontabilitateko egoera-orriak. [↑](#footnote-ref-6)